text:
Mu makoraniro y’abantu bamwe na bamwe hari aho usanga bigisha ndetse bagafata umuntu wugarijwe n’umubabaro, uwibuka ibibi byamubayeho cyangwa se urizwa nabyo nk’uwateshutse cyangwa se uwakoze ibihabanye n’ubushake bw’Imana, ndetse ugasanga hari abakozi b’Imana bacyaha bene abo, abandi bakabasengera bavuga ko baganjwe na Shitani nyamara uku ntabwo ari ukuri ahubwo ni ukwitiranya ibintu.
Mu ijambo ryImana dusoma mu gitabo cy’Umubwiriza 3:4 havuga ko ikintu cyose kigira igihe cyacyo, hakagira hati “hariho igihe cyo kurira n’igihe cyo guseka, igihe cyo kuboroga n’igihe cyo kubyina”.
Iri jambo rikwereka ko ibihe by’umubabaro n’amarira iyo bigeze ku muntu aba atari igitangaza cyangwa ishyano riguye, ahubwo ni igice kimwe cy’ubuzima bwa buri munsi. Ibi kandi Imana yongeye kubitubwira mu ijambo ryayo dusanga mu rwandiko Pawulo yandikiye Abaroma 12:15 aho yingingaga ngo " Mwishimane n’abishima, murirane n’abarira".
Aha rero niho umuntu akenshi ashingira yemeza ko kwinjira mu mwanya wo kubabara atari icyaha rwose, ndetse ko kwibuka ibyakubayeho bikakubabaza ukaba warira ari ibisanzwe. Mwibuke bashiki ba Lazaro babonye Yesu nyuma y’iminsi ine Lazaro ashyinguwe, ikintu cya mbere bakoze buzuwe n’agahinda maze Yesu abonye ko bamukundaga nawe ararira (Yohana 11:33-36). None se aha wambwira ngo Yesu yari yuzuye abadayimoni ? Oya, oya rwose. Ahubwo kuko Yesu yari yambaye umubiri wa kimuntu yasohojweho ibibaho kuri twe byose.
Mwibuke mbere y’uko Yesu bamufata ngo bamubambe, ari mu murima wa Getsemani ; yasenganye umubabaro mwinshi ararira ndetse bikomeye. Yarizwaga n’iki ? Yatekereje ibikomeye birenze ubushobozi bwo kwihangana kwe yibutse ibigiye kumubaho ? Yuzura agahinda ararira, uku ni nako natwe bijya bigenda iyo twibutse ibibi bikomeye bituri imbere cyangwa byatubayeho maze imibiri yacu ku bw’uko uremwe tukarira, ntibikuraho kuba wubaha Imana ndetse nayo ikwishimira.
Ku rundi ruhande kandi abahanga bavuga ko kurira ari kimwe mu bisubizo by’umuntu uhuye n’umubabaro ndetse bakongeraho ko mu gihe ugize amahirwe umuntu wari ufite agahinda akarira ukwiriye kumuha rugari akarira akimara ipfa, kuko bituma yoroherwa mu mutwe, ntakomeze kuribwa nawo bikamuha kandi kuruhuka no kwakira ibyamubayeho.
Abafata abarira nk’abatewe n’amashitani rwose ntabwo ari ukuri ; ese muri mwe ni nde wabasha gutera indirimbo intore zigacyuza ibirori inzu yamuguye ho ? Ese wapfushije umugore wawe wakundaga cyangwa umwana w’imfura wacyuza inkera, intore zikabyia sambwe mu rugo rwawe ? Oya ni nk’ibyo rero kuko hari imiti dutanga idahuye n’uburwayi turwaye, ndavuga aho usanga umuvandimwe wacu arira ababaye aho kumwumva tukibwira ko gutera ibihimbano by’indirimbo biza kumukiza ??? Cyangwa se ngo gusenga cyane ? Yego Bibiriya muri Yakobo 5:13 hagira hati ’Ese muri mwe hari ubabaye ? Nasenge.’ Ikanatanga urugero muri Timoteyo 5:5 ngo ’ umupfakazi usigaye wenyine yiringire Imana akomeze gusenga no kwinginga ku manywa na nijoro’.
Ariko tubyumve neza gusenga ntabwo bihagarika ibyamaze kuba ahubwo bifasha mu bisigaye bitaraba, gusenga ni umuti nyamara umuti uvura igikomere ntabwo ukingira gukomereka, bityo bavandimwe bakozi b’Imana mugerageza mufashe intama zanyu mwahawe kuragira mumenye imiti ihuye n’uburwayi zifite, bityo bizatuma muzigeza k’uwazibaragije amahoro zidataraye ngo zitane.
Hariho abantu bahorana ibitekerezo byo kwiyahura bitewe n’ibibazo bacamo mu buzima, ibikomere bitandukanye, kwirukanwa ku kazi, gutandukana n’abo bashakanye guhohoterwa n’abo babana n’ibindi.
Bibaho ndetse cyane umuntu agategura uburyo azabikoramo, igihe azabikorera ndetse yemwe akanandika ibaruwa isezera abo asize, mbega ibintu bibi cyane!!!
Ikibazo cyo kwiyahura kigenda gifata intera uko iminsi ishira, ubushakashatsi bwakozwe bugaragaza ko nta kigero cy’abantu kitarimo iki kibazo, mu bana bato, mu basore n’inkumi, mu bubatse ingo ndetse no mu ba kecuru n’abasaza usanga hose usangamo iki kibazo.
Mu gihugu cy’Ubufaransa haheruse gukorwa ubushakashatsi basanga imfu z’abapfa bazize kwiyahura naho zigenda ziyongera uko imyaka ishira
Mu baturage 100000, abantu 6,4 barapfa nukuvuga kuva kumyaka 15-24, naho 12,2 hagati ya 25-34 nabo bakazira kwiyahura, naho 22,2 bri hagati 35-44 hapfa kandi 20,6 hagati y’imyaka 65-74, 40,3 nibo bapfa hagati y’imyaka 85-94
Ikigereranyo cyakozwe na OMS kigaragaza ko kw’isi mu mwaka wa 2000 abantu bagera kuri miliyoni biyahuye, bivuze ko mw’isegonda umuntu yabaga yiyahuye. Ikigereranyo cy’ubwiyahuzi cyazamutseho 60% mu myaka 45 ishije. Biragaragara ko iki ari ikibazo gihangayikishije.
Hariho impamvu nyinshi zitera uyu mutima wo kwiyahura
Benshi bagira igitekerezo cyo kwiyahura wenda babitewe n’indwara bafite baziko zitazakira, imibereho itari myiza y’umuryango, amakimbirane mubo babana, byose bigatuma umuntu abona ko kubaho ntacyo bimumariye birutwa no gupfa.
Ariko se niki wakora mugihe wumva ibyo bitekerezo byuzuye umutima wawe?
Nibyo koko urababaye ndetse agahinda ufite karumvikana ariko hariho ikintu kimwe ukwiriye gutekereza, hariho umuntu ugukunda, ukumva kuruta abandi ukwihanganira mu ntege nke zawe ugira abandi badashobora kwihanganira, wumva neza amarangamutima yawe akamenya n’umubabaro wawe!
Imana ifitiye umuti ikibazo cyawe ndetse n’igisubizo ku buribwe ufite, Imana ishobora gukiza umutima wawe washenjaguritse, mbegse wakwemera kongera gutangirana urugendo nayo.
Nta kibazo na kimwe kitagira igisubizo. Buri kimwe gifite igisubizo kandi buri gisubizo ni Yesu.
Humura ntago byakurangiriye ho ahubwo uyu munsi atura ko ubuzima butangiye, Yesu aragukunda cyane!
“Uzi imyicarire yanjye n’imihagurukire yanjye, Umenyera kure ibyo nibwira. Ujya urondora imigendere yanjye n’imiryamire, Uzi inzira zanjye zose. Kuko ijambo ritaraba mu rurimi rwanjye, Uba umaze kurimenya rwose, Uwiteka. Ungose inyuma n’imbere, Unshyizeho ukuboko kwawe” Zaburi 139:2
Reka turebe gato kubuhamya bwa Auger
Rimwe akazi nakoragaho baranyirukanye bantunguye bimbera bibi cyane birananira kubyakira numva isi inshiriyeho numva ubuzia burahagaze numva mpindutse umusazi.
Naratashye ngeze mu rugo mfata umwanzuro njye ubwanjye wo kwiyahura kandi yewe ubwo nari umukristo naravutse ubwa kabiri nzi neza ko kwiyahura Imana ibyanga ko ari icyaha, ariko satani anziba ibitekerezo numva nicyo cyamfasha mu buzima, ubwo nari mfashe imiti yica ngiye kuyinywa numvise umushyitsi udasanzwe umutima uratera cyane nzunga isereri numva ijwi rimbwira ngo have have wikwigirira nabi!
Nabaye nk’uwikanga yamiti ndayijugunya ndapfukama nsaba Imana imbabazi, benedata ubu nabonye akazi keza karuta na kamwe banyirukanyeho, narashatse mfite urugo rwiza mbese ubuzima bwabashye bushya, mbese ubwo iyo niyahura? Ni ibintu bibi cyane umuntu abikora ameze nkaho ibindi bitekerezo byahagaze hasigaye mo ibyo gusa!
Ariko ijambo ry’Imana rivuga neza ko Yesu ariwe buruhukiro kandi ko yiteguye kukuruhura imvune zo mumutima.
“Mwese abarushye n’abaremerewe, nimuze munsange ndabaruhura. Mwemere kuba abagaragu banjye munyigireho, kuko ndi umugwaneza kandi noroheje mu mutima, namwe muzabona uburuhukiro mu mitima yanyu, Matayo 11:28-29.”
Imana ibahe umugisha.
Navukiye mu Budage, ababyeyi banjye bimukira i Montreux mu Busuwisi ubwo nari mfite imyaka 13. Imyaka ibiri yakurikiyeho, twese nta n’umwe ubyiteze, Mama wacu yahise asezera ku muryango wacu atandukana na Papa, araduta arigendera.
Mbere yo kugenda ariko babanje kuduhitishamo, niba tujyana nawe kuko yari agiye muri Pension cyangwa se niba twihitiramo kwigumira mu Busuwisi tugasigarana na Papa wacu.
Ariko kuko ariyo twari tukiza mu Busuwisi, twihitiyemo kwigumanira na Papa. Nyamara byarampungabanyije kuko icyizere n’uburere nari nteze ku babyeyi bombi byahise kiyoyoka, ibyo binaba intandaro y’ibibazo bikomeye byambayeho byo kumva nanze igitsina gore.
Nubwo nari umukobwa ariko nabonye imyitwarire ya Mama muri uko kuduta bituma numva nanze igitsina gore aho kiva kikagera, ndetse nanjye ubwanjye ndimo ntangira kwiyanga. Kuba ndi umukobwa sinabyakiraga neza, bituma nitera icyizere burundu.
Uko kwanga urunuka umubiri wanjye w’’umukobwa byatumye njya mu bitekerezo byo kwiyahura, mu rwego rwo kugenda nisenya gahoro gahoro ndabanza niyogosha umusatsi wose ngira ngo nse n’abahungu hatagira n’ ikimenyetso na kimwe cy’abakobwa kingaragaraho.
Ubwo nari mfite imyaka 20, nakomeje kwigendanira n’abahungu cyane, nguma no gushakisha urukundo muri bo, kugira ngo mbone nabona amahoro, nkumva nkunze abahungu,ndetse umuntu w’igitsina gabo namubona nkumva namwegera tukaganira, nyamara hagira umukobwa unyegera nkumva namuhunga.
Nyamara uko gusabana cyane n’abahungu n’abagabo ntibyatinze kungiraho ingaruka zitari nziza kuko naje kwisanga natewe inda n’umugabo waje anyereka ko anyitayeho cyane, ko ankunda, ndetse ko azajya angira inama. Nyuma yo kunter ainda ariko nibwo yaje kumbwira ko yashatse umugore ndetse ko babyaranye gatatu.Ubwo ibyo byasobanuraga ko adashobora kungira umugore we.
Nkibyumva naguye mu kantu mbura icyo nakora!!!! Nkuremo inda se ? Icyo gitekerezo ndakirwanya. Uko niko naje kubyara Delphine umwan wanjye. Ntekereza ko uwo mwanzuro wo kudakuramo inda ya Delphine ari umwe mu myanzuro y’ubwenge nafashe.Ukaba wari mu bushake bw’Imana.
N’ubwo nanjye nari nkiri umwana byari ngombwa ngo mubyare kuko Delphine nawe yavutse mu bushake bw’Imana, ikaba imufiteho umugambi, kuko nta kijya kubaho Imana itacyemeye .
Umunsi umwe, narebye mu kirahure cy’inyuma cy’imodoka y’ivatiri y’umuturanyi, naje kubona igipapuro gitangaza ko hari buze kuba Firime yitwa : " Dieu en Enfer " bivuga ngo : "Imana mu muriro utazima ". Nagiye kureba iyo Firime yaje kunyigisha cyane.Iyo firime yerekanaga ko Imana yemera kujya mu muriro utazima ikajya gukuramo umwana w’umuntu uri guhiramo ikamutabara.
Ibyo byashakaga Kwerekana icyubahiro cyinshi Kristo yasize mu ijuru, akemera kuza hano mu isi y’umwijima, akaza gushaka no gukiza icyari cyazimiye. Iyi si yacu uyigereranyije n’ijuru Umwami wacu yabagamo akaba ariyo bagereranyaga n’Umuriro utazima Imana yemeye kuzamo.
Muri icyo gihe nari mu bantu bibwiraga ko hari ukuntu ngomba guhinduka cyane ngakora ibintu byiza cyane kugirago Imana ikunde inyemere ndetse inyakire mu bantu bayo.Nyamara narishukaga.
Umunsi umwe,binyuze mu magorwa menshi, naje gusobanukirwa ko Imana yiteguye kunyakira uko nari ndi kose, n’ ibyaha byanjye, ibitekerezo byanjye byo kwiyahura, kwisenyagura siniyiteho, n’andi makosa yanjye uko angana kose. Uwo mwanya nahise numva akanyamuneza, ntangira kurira ariko kubera umunezero, ariko kandi mfite n’isoni z’inshuro narwanyije Umwami wanjye.
Uhereye uwo munsi,ubuzima bwanjye bwarahindutse cyane. Imana yakoze umurimo ukomeye mu bugingo bwanjye, impanaguramo icyufuzo nari mfite cyo kwiyahura.. Inyigisha kwiyakira uko ndi kose, Ituma n’iyunga n’umubiri wanjye, numva nakiriye neza kuba ndi umukobwa, ubundi inkiza ya myanzuro nari narafashe yo kutiyitaho nkiyangiza. Urukundo rwe rutangaje, nsigaye nifitiye, niyo ntego y’Imana mu kubaho kwanjye. Icyifuzo mfite ni uko namwe mwabyakira bikabagirira akamaro.
Umwami Imana abane amwe.
MIZERO Iréné ni umwana wa kabiri mu bana batandatu, ni umunyarwanda wavutse kuwa 25/11/1985 mu gihugu cy’u Rwanda, mu Ntara y’Iburengerazuba, Akarere ka Ngororero, Umurenge wa Ngororero. Akaba yarabyawe na KABALIRA Télèsphore na MUKARUZIGA Eugénie. Nyuma ya Jenoside yakorewe Abatutsi mu mwaka w’1994, MIZERO Iréné yabaye mu bwigunge igihe kitari gito abitewe n’ifungwa ry’ababyeyi be bari baragize uruhare muri Jenoside, hamwe no gusenga Imana ariko by’umwihariko akemera inama yagiriwe na bamwe mu rungano batahwemye kwifuza ko bamubona akeye mu maso, ubu MIZERO Iréné afite icyizere cy’ejo hazaza, afatanyije n’abandi mu iterambere ry’Igihugu. Uyu munsi nishimiye kubaho, mbyifuriza abandi, nifuza ko abari mu bwigunge babuvamo.
Kuwa 29/07/2012, MIZERO Iréné yatumiye abantu 3 bagize uruhare rw’indashyikirwa mu kumufasha gusohoka mu bwigunge maze arabashimira. Icyo gihe yatanze impano z’ishimwe yise MIZERO award 2012 n’ifoto z’urwibutso.
Urwo rugendo MIZERO Iréné yanyuzemo rw’ubwigunge no kwiheba rwatumye atekereza ku bandi bashobora kuba babayeho mu buzima busa n’ubwe, dore ko ibishyira abantu mu bwigunge bihari kandi ugasanga rimwe na rimwe abigunze nta ruhare bafite mu bituma bigunga.
Ibyo byose byatumye muri 2013 ashinga umuryango Mizero Care agamije gufasha abantu gusohoka mu bwigunge bakagera ku iterambere ryuzuye. MIZERO Iréné niumuyobozi w’umuryango Mizero Care wabonye ubuzimagatozi tariki 18/01/2017. Afatanyije na Komite Nyobozi n’abagize ubuyobozi bwa Mizero Care Organization ayobora akanateza imbere ibikorwa by’umuryango bigamije guhindura urubyiruko urumuri rw’ubuzima bwiza ku isi.
MIZERO Iréné muri 2010 yabonye impamyabushobozi y’icyiciro cya kabiri cya kaminuza mu icungamutungo mu cyahoze cyitwa SFB Mburaburabuturo; kuri ubu niUR- College of Business and Economics (CBE). Ni umucungamutungo wa BRAMIN Ltd, ikigo cy’ubuhinzi bwa kijyambere guhera muri Nzeri 2013. Yanabaye umucungamutungo wa ADEPR muri Paruwasi Remera guhera muri Mutarama 2011 kugeza muri Nzeri 2013.
Guhera muri 2013 yafatanyije naMYICT na Imbuto Foundation nk’umukangurambaga wa gahunda ya NDI UMUNYARWANDA.
Jenoside yakorewe abatutsi mu Rwanda yabaye mfite imyaka icyenda (9). Icyo gihe nigaga mu mwaka wa Gatatu amashuri abanza. Nubwo nari muto,ubwo yari itangiye numvaga abantu bakuru barimo n’ababyeyi banjye bavuga ko harimo guhigwa abatutsi.
Tukimara guhunguka tariki 19/11/1996 mu gihugu cyahoze cyitwa Zaïre kuri ubu kikaba cyitwa Democratic Republic of Congo (DRC), twageze mu Rwanda maze Data ahita afatwa arafungwa bambwira ko afungiye icyaha cya Genocide. Icyo gihe nari mfite imyaka 11. Nyuma yaho gato mu mpera za 1999 nibwo mama nawe yafashwe arafungwa akurikiranyweho icyaha cya Genocide. Nari maze kugira imyaka 14 y’amavuko. Ni uko namenye ubwenge ngasanganizwa iyo nkuru bituma mba mu gahuge ka njyenyine igihe kitari gito.
Ababyeyi banjye barafunzwe bemeye icyaha babisabira imbabazi, Data Inkiko Gacaca zamukatiye igihano cya burundu naho Mama we ahabwa imyaka miringo itatu (30).
Kubaho mu buzima ufite ababyeyi bombi bafunzwe, ntabwo bworoshye, ni ubuzima bw’ipfunwe, ubukene n’ubwigunge bukabije. Ubuzima bwaje guhinduka dutangira kwiga gukorera imiryango twabagamo, tumenyera imirimo ivunanye ndetse nyuma tuza gutangira ubuzima bwo kwibana. Byansabaga kwimenya kandi nkamenya n’abavandimwe banjye. Twagira icyo tubona tukagemurira ababyeyi kuri Gereza.
Nakomeje amashuri abanza mu cyahoze ari Komini KIBILIRA ku kigo cy’i Ruhindage, aho naje gutsinda ikizamini cya Leta gisoza amashuri abanza.
Mu mwaka wa 1999, ni bwo natangiye amashuri yisumbuye mu kigo cya EVFO/KIBISABO ntangira ntafite ibikoresho byuzuye. Gusa ndashima Leta yacu yashyizeho uburyo bwo kwiga ku bantu bose kandi igafasha n’abakene. Icyo gihe biciye mu karere amafaranga ya Minerval nayahawe n’ikigo cy’igihugu gikorera muri MINALOC. Mu mibanire yanjye n’abandi ku ishuri nkiri mu cyiciro rusange, wasangaga mpisha bagenzi banjye ko mfite ababyeyi bafunzwe; ubundi ugasanga nigunze nshaka kuba jyenyine, aho natekerezaga ubuzima bugoye mbayeho nkibaza icyatumye ababyeyi banjye bafungwa. Nkumva mfitanye ikibazo na Leta yamfungiye ababyeyi.
Mu mwaka wa 2002, nakomeje amashuri yanjye muri ESECOM RUCANO ikigo giherereye mu karere mvukamo. Aho nize ubumenyamuntu (Sciences humaines) A2. N’ubundi nakomeje kurangwa n’ubwigunge. Nakundaga gutekereza ku buzima bugoye tubayemo nkabiburira igisubizo maze nkiyahuza inzoga. Kuko iyo nabaga nazinyoye numvaga mfite amahoro. Nubwo nanyuze muri ibyo bibazo byose nagize umugisha wo kumenya ubwenge mu ishuri. Mu mwaka wa 2005 nabashije kubona bourse d’étude mu Ishuri rikuru ry’Imari n’Amabanki (SFB) MBURABUTURO.
Kugeza mu mwaka wa 2006, mbere yo gutangira amasomo muri SFB nakoze ingando z’abanyeshuri i Nkumba. Aho batwigishaga amateka yaranze igihugu cyacu, politiki y’igihugu cyacu n’andi masomo y’uburere mboneragihugu. Iteka uko bavugaga amateka yaranze igihugu cyacu nibazaga ikibazo n’ubu mpora nibaza cyo kumenya impamvu habaye jenoside yakorewe abatutsi kandi ababyeyi banjye bakayigiramo uruhare.
Mu mwaka wa 2007, ni bwo natangiye amasomo muri SFB. Nakomeje kwibera mu bwigunge, nkumva noneho usibye kuba ntashaka kuvugisha umuntu sinifuzaga umuntu umbaza niba mfite ababyeyi cg Akarere mvukamo. Nabaye mu bwigunge kugeza ubwo naje kurwara njya kwa muganga muri CHUK babura indwara. Numvaga mbababara umubiri wose, nkarwara umutwe udakira.
Muri icyo gihe numvaga nararambiwe ubuzima, nta mugambi nta n’ibyiringiro by’ejo hazaza. Amafaranga nahabwaga ya bourse nagombaga kuyasangira n’abavandimwe banjye, ntibagiwe no gusura ababyeyi kuri Gereza.
Ndashima Imana uburyo ikoresha ubuhamya bwanjye bugakora ku mitima y’Abanyarwanda kandi bukagira abo bufasha gukira ibikomere byatewe n’amateka ya jenoside yakorewe abatutsi mu Rwanda.Ndashimira Imana ibohora, Leta y’Ubumwe bw’Abanyarwanda itarobanura ahubwo yemerera umuntu wese uburenganzira bwo kwiga. Ndashima kandi abantu bose bagize uruhare mu kumfasha gusohoka mu bwigunge n’ipfunwe naterwaga n’ibyaha ababyeyi banjye bakoze, ni ukuri urukundo rwanyu rwaranzuye.
Nabaye mu bwigunge mfite ipfunwe naterwaga n’ifungwa ry’ababyeyi banjye bagize uruhare muri Jenoside yakorewe Abatutsi mu mwaka w’i 1994 mu Rwanda.Ariko hamwe no gusenga Imana ariko by’umwihariko kurihirwa ishuri rikuru na Leta yacu, kwemera inama nagiriwe na bamwe mu rungano batahwemye kwifuza ko mbona nkeye mu maso, gutinyuka kuvuga ubuhamya bwanjye mu muryango w’abanyeshuri b’Abapantekoke biga muri za Kaminuza mu Rwanda (ONAP), ubu mfite icyizere cy’ejo hazaza nifatanije n’abandi banyarwanda mu rugamba rw’iterambere ry’igihugu cyacu.
Maze kubohoka, mu bantu bose twagiye tubana nagiye mbanza kubabwira ko ndi umwana wabyawe n’ababyeyi bafunze kandi bakoze icyaha cya Jenoside. Kubivuga byangiriye umumaro kuko byatumye ndushaho kuboboka, kwisanzura mu muryango nyarwanda no kugirirwa icyizere.
Nyuma y’igihe gito ndangije kwiga, nabonye akazi,nkaba ntarigeze ngirirwa ivangura kuko akazi nakabonye binyuze mu ipiganwa.Ubu buryo nabwo nkaba mbushima kuko ubumenyi buhabwa agaciro kabwo.
Ndakangurira buri munyarwanda kwemera amateka ye, kuyavuga kuko nasanze ari umuti ukiza umutima ubabaye, wigunze, utewe ipfunwe n’ingaruka z’icyaha cya Jenoside. Dukundane, tugire icyizerecy’ejo hazaza, dufatanye kugera ku iterambere ryuzuye ry’igihugu cyacu n’isi yose muri rusange. Ikindi mbona cyadufashiriza igihugu,ni ukugisengera no gukomeza kwigisha inyigisho nzima zibanisha abanyarwanda,tugatwama uzanye ibitanya uwo ari we wese n’icyo yaba ashingiraho cyose, hanyuma abemera Imana by’umwihariko bagatanga n’umusanzu w’amasengesho yuzuye urukundo rw’igihugu nk’umugisha Imana yaduhaye kuko kutagira igihugu nabyo ari ikibazo gikomeye.
Murakoze, mugire amahoro n’urukundo biva ku Mana!
MIZERO Iréné
Nitwa Willie, nakuriye mu mugi muto wa Neelyville, muri Leta ya Missouri nanywaga ibiyobyabwenge byiganjemo cocaine, nanywaga byinshi byari gutuma mbura n’ubuzima .Inshuro nyinshi nisangaga muri gereza kubera gucuruza ibiyobyabwenge. Abenshi twabisangiraga barapfuye. Sinigeraga ntekereza kuri ibyo ariko inshuro nyinshi nisangaga ku mva zabo nagiye kuzisura.
Papa umbyara na we yanywaga ibiyobyabwenge kuburyo uko yagaragaraga n’imivugire ye byari byaramusagutse.
Najyaga ntekereza impamvu yatumye mvuka, impamvu yatumye njya mu biyobyabwenge, nigituma ndi ku isi.Najyaga mbona abandi bana b’inshuti zanjye bari kumwe na ba papa babo bakajya ahantu bagasangira icyo kunywa n’icyo kurya, bakabajyana gukina,njye ntarigize mbikorerwa na papa ,atarigeze ambwira ko ankunda n’umunsi n’umwe,mama yarabikoraga akambwirako ankunda ariko papa we ntiyigeze ambwirako ankunda.
Mama yanjyanye mu rusengero maze nemera Kristo nk’umukiza. Pastor yanyigishije urukundo rutarondoreka rubonerwa muri Yesu Kristo.Iki nicyo nashakaga, nashakaga urukundo ,no kumenya iyo Mana numvaga yaremye isi, no kumenya byinshi kuri Yo .Ariko ntibyamaze igihe kirekire kuko ubuzima bwo mu rugo bwari bugoye kububamo, maze nshyira hasi ibyo mu rusengero maze nsubira kubiyobyabwenge kuko byari inzira yamfashaga kwibagirwa byose, niyo mpamvu nabinywaga cyane,nahoraga mbabaye igihe cyose kandi sinakundaga kuvuga byinshi.
Nahuye na Evelyne twiganye mu mashuri yisumbuye turabana,twabyaye abana 6 ariko ibiyobyabwenge na cocaine biranyokama bituma ntakora inshingano ya kibyeyi neza. Nabinywaga kugirango niyibagize ibibazo ariko mu gitondo nkabyuka bigihari.
Nari mfite umuryango unkunda ariko nahoraga mfungwa.Nyuma y’imyaka 20 nafunzwe inshuro ebyiri, nagiye ngerageza no kwiyahura inshuro nyinshi biranga .
Muri icyo gihe ibyo byabaga, nasomye ijambo ry’Imana rivuga ngo ‘ ndakuruhuye kandi niteguye kugutabara.’Ibintu bitangaje byabaye ubwo narindyamye nijoro,Imana yansuye mu nzozi, mbona ahantu hasa nk’ikuzimu aho nari ngiye nyuma nabonye isura iri kumwe nanjye maze Imana iravuga ngo menya aha niho wari ugiye, kandi bantu benshi baririra aha.Ni ubwa mbere nari mbonye ibintu nk’ibyo mu buzima bwanjye.Imana yatumye menyako aho nari ngiye kujya ko atari heza.
Mu myaka 20 sinari nkijya gusenga.Nasubiyeyo mbwira pastor iby’inzozi zanjye, ambwira ko zisa neza nizo yarose igihe yari umwana.Maze arambwira ati “Imana irashaka ko witonda mwana wanjye,anyereka uburyo inkunda ,yarampobeye maze nsengana na pastor uwo munsi maze ubuzima bwanjye nongera kubuha Yesu Kristo.
Namenyeko Imana integeye amaboko, sinumvaga nkiri umuntu w’inyama n’amaraso maze kuva icyo gihe ntangira guhinduka, ibintu bijya mu buryo.Natangiye kubona urukundo rw’ukuri umuryango wanjye wankundaga, urwo banyerekaga kera ndubona ubwo.
Muri iyo minsi naretse gukoresha ibiyobyabwenge maze mu gihe gito ntangira kubwiriza ubutumwa.Muri icyo gihe natangiye kujya gusura papa mubwira ibya Yesu, maze igihe kimwe mbona papa yaje mu rusengero gusenga.
Ubuzima bwanjye nabwerekeje ku Mana , namenyeko mu isi ntazahaba igihe kirekire, ndetse byari n’umugisha ubwo data nawe yagarukiraga Imana.
Namubabariye ku byo yankoreye ndetse mubwirako nshimishijwe n’uko ari umubyeyi wanjye.Yampereje ikiganza nawe ampereza icye turaseka turishima turababarirana.Uyu munsi njye n’umugore wanjye turishimye hamwe n’abana bacu.
Bibiliya ivugako tugomba kunamba k’Uwiteka, kandi niko uyu munsi ndi. Iyo mbyutse, mbanza gutekereza mbere na mbere ku Mana ,sinkitekereza kunywa ibiyobyabwenge ukundi, mu gihe ibiyobyabwenge byari byarabaye nk’imana yanjye ariko ubu Imana niyo yafashe umwanya wa mbere muri njye,iri mu buzima bwanjye.
source:www.cbn.com
Sophie @agakiza.org
Nitwa Yosuwa, igihe ababyeyi banjye batandukanaga nari mfite imyaka 10.Ninjye mwana bari bafite, ubuzima bwari bwiza kuko nari mbanye neza na data na mama, twakoranaga byose hamwe , mu by’ukuri twari dufite umuryango unezerewe, nishimiraga ko bandindaga bakanyitaho nk’umwana.
Nyuma yo gutandukana kw’ababyeyi banjye,natandukanye na papa ashakana n’undi mugore wari ufite umwana w’umuhungu. Kutagira papa undeberera ngo anyiteho byatumye mba ikigomeke , ubwo ntangira gushaka inshuti.
Ngeze hagati mu mashuri y’isumbuye,natangiye kuryamana nabagenzi banjye duhuje igitsina kuko numvaga naratawe, narajugunywe. Numva ko na buze ubucuti nari nkeneye kuri papa.Nagerageje kwiyegereza abatinganyi byibuze kugira ngo mbone urukundo no kugirango nzibe icyuho cy’aho nakomeretse igihe natabwaga, bityo bintera kubana n’abantu benshi bakora ibikorwa bibi.
Natangiye kunywa itabi, ndetse twaryamanaga n’abo duhuje igitsina inshuro nyinshi zitabarika, byabaga binshimishije cyane. Kumenyera ibiyobyabwenge no kuryamana duhuje igitsina byari ukugira ngo mbone urukundo kandi nkire ibikomere byo kubura urukundo. Ndangije amashuri yisumbuye nagiye muri kaminuza ariko nyuma y’umwaka umwe baranyirukanye. Papa yamenye ko ndi umutinganyi nawe aranyanga, noneho ndushaho kugira ibikomere.
Nagiye kubana na mama wari warongeye gushaka undi mugabo ariko akaba yari yarabaye umukristo, Namuhishe ingeso yanjye, ariko yambwiye ko nkeneye ubufasha bw’Imana. Mama icyo yakoraga cyari ukunsengera, agasaba Imana kundinda akagerageza no kumbuza kugendera mu bikorwa bibi.
Mu gushaka aho nisanga, nagiye mu mugi munini aho noneho nahuye n’abatinganyi nongera nibera muri ubwo buzima. Nageze aho mbona ndi gukora ibintu bibi numva nkwiriye kubireka ariko narabikomeje kuko ari bwo numvaga nyuzwe kandi nkashira agahinda kose nari mfite.
Mu myaka 2 ikurikiyeho natangiye kunywa ikiyobyabwenge cya cocaine, kuva icyo gihe bwo nanjye nari nariyanze. Mu mwaka wa 2009, namenyeko ko narwaye agakoko gatera Sida, nahise ntekereza ko ubuzima bwanjye burangiye, gusa sinari nsobanukiwe neza icyo sida ari cyo ariko numvaga ko ari ikintu kigiye guhindura ubuzima bwanjye. Kuva icyo gihe natakaje ibyiringiro burundu. Nabuze icyo gukora, maze nsubira kwa mama mubwira ibintu byose musaba ubufasha,adashidikanyije yaranyakiriye.
Numvise ari ibintu bikomeye kwakirwa na mama no kongera kumubona nyuma y’ibihe by’umwijima no gukomereka nanyuzemo. Nubwo nari mu makosa, nari mfite isoni z’ibyo mama yavugaga ngo ‘ndagukunda, kandi nzakwitaho aho uzaba uri hose’. Yampaye itegeko ko ngomba kujyana nawe mu rusengero, ambwira ko ari ahantu bakirana neza, bazankunda, bakamfasha kandi bakansengera .
Nyuma nagiye mpumvira ubutumwa bwo gukira, nuko numva nkeneye urukundo no kubabarirwa n’Imana.Namenetse umutima ndatura, ndarira kuko numvaga nkeneye Imana mu buzima bwanjye.Numvise mbonye urukundo rwa Data na Yesu urwo ntari nigeze mbona mu buzima bwanjye.
Ibyo nagenderagamo byose narabiretse.Niyumvisemo urukundo rw’Imana rumbwira ngo’ uhindutse mushya, naguhinduye mushya uri uwanjye.’Nakiriye Yesu mu buzima bwanjye ahindura amateka yanjye aba mashya. Kuva icyo gihe , nanesheje irari ry’ubutinganyi.
Kugeza uyu munsi mfata imiti igabanya ubukana bwa sida ,ndiho mu buzima busanzwe.Papa wanjye na we yahaye ubuzima Kristo, kandi byaduhaye inzira yo kubabarira no kwiyunga.
Ubu nagiye mu ishuri ryigisha ibya bibiliya ,ubu nabonye impamyabushobozi mu bijyanye no kuramya n’umuziki, nanjye ndabyigisha. Ibyahise sinkibyibuka kuko iyo ugeze kwa Kristo uba icyaremwe gishya akakoza ukaba mushya.
Ntute ibyiringiro, ntureke kwizera , no mugihe cyo gukomereka n’umwijima, aho ugera ukumva uri ubusa ,Yesu ashobora guhura nawe akaguhindurira ubuzima, kandi gusenga ubutitsa wizeye, Imana ikubera iyizerwa kandi igasubiza amasengesho yawe.
source:www.cbn.com
Kwiyahura ni igikorwa gihera mu mutima, aho umuntu agira igihe kinini cyo kwitekerezaho, yibaza impamvu ameze uko atifuza, agashaka igisubizo ntakibone, uko akomeza kwihererana ibibazo cyangwa kuremererwa nabyo, bikagera igihe bikamurusha imbaraga kugeza ubwo yumva gupfa bimurutira kubaho, cyangwa akumva ntashoboye kwihanganira ibihe arimo kandi akaba atabona ubundi buhungiro agahitamo kwiyica, ari byo byitwa “Kwiyahura”.
Umuntu ufata icyemezo cyo kwiyahura akenshi aba atekereza ko ubuzima butagishoboka, akumva ko agowe kuruta abaremwe bose, akumva nta muntu numwe umwitayeho cyangwa witaye ku kumenya amakuru yawe
Ese waba uhangayitse ukumva ubuze amahoro ndetse ntubasha no gusinzira?
Umuntu wiyahura ntabwo bimuzamo ako kanya, bitangira gahoro gahoro. Bitangira atangira kwiheba no kwisuzugura nk’uko wumva umerewe, akumva abihiwe no kubaho, kugeza ubwo nta magambo y’ibyiringiro namba aba agifite, yumva iteka ko ari wenyine.
Niba wumva ibi mvuga bisa n’uko ubayeho, garukira hafi, nta gushidikanya ko utagize ingamba ufata byazarangira nawe wiyahuye. Ndagutangariza ko mu icuraburindi rya nijoro cyane, hamwe nta muntu numwe ubona, hamwe wumva ntawe ukwitayeho, hamwe wumva ntawe ukumva, hafi yawe bugufi hari Imana yakuremye, itaryama idasinzira, ihoza ijisho kuri wowe kandi itegereje ko uyikebuka ikakugirira neza.
Garurira Imana icyizere
Hari igihe umuntu agira ibikomere bigatuma adashobora kwizera ko ineza y’Imana yamugeraho,ndetse wanamubwira ibijyanye no gusenga akumva uramubangamiye, cyangwa usa n’umubwira ibintu atumva neza.
Ibyo rero bitera umuntu kumva yifitiye impuhwe, umujinya, ubusharire, ibitekerezo byo kwihorera kuwatejwe ibibazo n’abandi, cyangwa ubwoba bwa hato na hato bwo kwikanga ikibi kabone nubwo cyaba nta gihari.
Wigeze ubona umwana wanze ishuri burundu, ndetse agatekereza ko papa umuhatira kwiga amwanga, akaba yatoroka urugo akaba ikirara? Waba warabonye ukuntu bibabaza ababyeyi? Imana yo ibabara inshuro nyinshi, iyo umuntu wayo yiyahuye, birenze ibyo twabasha kuvuga. Nibuze na wamwana we haba hari ikizere cy’uko igihe kizagera akamenya agaciro k’icyo umubyeyi yamuhatiraga gukora, naho uwiyishe nta yandi mahirwe namba aba asigaranye yo kuzamenya urukundo rw’Imana rwari rwihishe inyuma y’ubuzima bwose yanyuzemo.
Igihe yesu yari mu isi yambaye umubiri nkuwawe yahuye n’ibibazo bikomeye nk’ibyo uri guhura nabyo. yarasuzugurwaga ndetse akangwa n’abantu bose, ubuzima bwe bwari bwuzuye intimba nimibabaro. Nyamara ntabwo yikoreye intimba ze, ahubwo intimba zacu ni zo yishyizeho. Ibicumuro byacu byose ni byo yacumitiwe, yakomerekerejwe, ni nabyo yashenjaguriwe. Imibabaro Ye ni yo yatumye tubona umunezero. (Yesaya 53)
Byumvikanishe ko ibibazo unyuramo, ntabwo bifite intego yo kukwica wihebye nta byiringiro, kuko Yesu yabinyuzemo abinyaga ubutware bwo kukwangiza gutyo icyakora abisigira ubushobozi bwo kukwigisha no kukugira uwo Imana ishaka ko uba. Wikwihemukira ku gihe gikwiye uzatanga ubuhamya bukomeza abameze nk’uko umeze none.
Amahoro yawe nayo ari mu byazanye Yesu
Umva uko Yesaya yahanuye. Kuko Uwiteka yansize amavuta ngo mbwirize abagwaneza ubutumwa bwiza. Yantumye kuvura abafite imvune mu mutima no kumenyesha imbohe ko zibohowe no kuzivana mu mwijima, kumenyesha abantu umwaka w’imbabazi z’Uwiteka guhoza abarira bose, no guhoza abafite intimba bose kubaha ikamba ry’ubwiza mu cyimbo cy’ivu, amavuta yo kunezerwa mu cyimbo cy’ubwirabure, n’umwambaro w’ibyishimo mu cyimbo cy’umutima wihebye. (Yesaya 61:1-3)
Niba wumvishe neza zimwe mu ntego yari afite, urumva hatarimo ubutumwa bwawe? Have wikwihemukira Yesu aragukunda kandi akwitayeho.
Ngwino usange Yesu, kandi umureke agusubize umunezero n’agaciro wiyambuye. Yagusezeranije kugusubiza umunezero wawe, wari waratakaje no ku guha umutima mushya wo kugukomeza.
umva icyo ijambo ry’Imana rikubwiye: “Nzakwigisha nkwereke inzira unyura, Nzakugira inama, kandi ijisho ryanjye rizaguhoraho” (Zaburi 32:8).
Imana ibane nawe ikomeze umutima wawe, ikugarurire ibyiringiro, ikwereke ineza yayo, ikwiringize ibyiza iguteganyiriza bitume ugarukira hafi utaragera ku rwego rwo kwiyahura kuko n’abandi byabayeho batangiye ari ibisanzwe nka gutyo kwawe.
Ahantu hose navuze, sigize nkubwira umuntu na rimwe, kuko si byiza ko ibyiringiro byawe ubiherereza ku muntu uwo ari we wese, Imana ikeneye ko uyiringira nkaho ari wowe nayo mwenyine muhari, nayo izakubera uko uyiringira. Yagutabara inyuze ku muntu, ariko nta na rimwe yishimira ko ibyiringiro byawe ubishyira ku muntu. Igihe cyose ukuye ibyiringiro byawe ku Mana, uba uhaye satani amahirwe yo kukuroha mu bwihebe kuko azi neza ko bikugeza kure y’Imana. Wibuke ko nta mbabazi agufitiye na nkeya, arakwanga ku buryo wiyahuye we yaba ageze ku ntego ye.
Ubuntu bw’Umwami wacu Yesu bubane na mwe ku isaha yanyu yo gufata icyemezo (Imigani 18:24).
Intego y’ubuzima ni ukubaho ubuzima uriho ukabwakira, ukishimira iteka guhora wunguka ibishya wigira mu buzima ubayeho none, ukagira umuhate mu byiza ukirinda ubwoba bwo guhura n’ibidasanzwe.
Abantu benshi duhura n’ibicantege n’ibishuko mu buzima bwacu. Hari intekerezo tugira akenshi tukisanga dusa nabagonze n’urukuta. Narebye ku rugendo rw’abisirayeli nyuma gato bakiva muri Egiputa , bintera kuvuga ko bari mu rujijo ruhanitse. Tekereza imbere yawe hari inyanja itukura aho udashobora gukomeza urugendo. Ese wahitamo gusubira inyuma mu buzima wahozemo bw’akababaro muri Egiputa , wahitamo gupfira mu butayu , mu gihe waba ureba iruhande rwawe inyanja, inyuma ubona abanzi bagukurikiye n’imbaraga zabo zose. Ibi byose mvuze haruguru biteye urujijo rukomeye.
Sinzi icyo ushobora gukora wisanze mu bizazane nka biriya. Ibi rero nkaho aribyo twiberamo mu buzima bwa buri munsi. Hari ibintu byinshi duhura nabyo bigamije kudutsikamira. Iteka tuba tugoswe n’ibibazo , kandi rimwe na rimwe biradutsinda hari ubwo bamwe batekerezako bavukanye amahirwe makeya , hari ababyita umwaku. Iyo uhuye n’ingorane hari ubwo uhita utekereza inzira zo kwivana muri urwo rusobe kandi byakanga ugasubiza amaso inyuma mu myaka yatambutse, ibyakubayeho. Hari ubwo gutekereza cyane ku bibazo utanashoboye birangira wiyanze, abantu benshi bagiye biyahura abandi bariyanga kubwo kubona nta mumaro bafite,
Abenshi dufite ibintu bitandukanye byagiye bitubaho mu myaka yatambutse , ariko ntitwacika intege, dukomeza kujya mbere. Ibi byose iteka bishingira ku kwigirira icyizere cy’ubuzima bw’ejo hazaza. Hari ingorane unesha utabizi. Ibi ni bimmwe mu bikwiye kudutera ishyaka mu gihe tugeze mu maza. Ntugahitemo kubana n’umubabaro , uzawunyuramo ubuzima bukomeze, ibyo abandi bashoboye nawe wabishobora. Icyo ukeneye ni akanyabugabo, si ukwibona nk’imburamumaro. Ukwiye kwibwira uti: umuntu ushoboye kuko ibyo washoboye kabone nubwo byaba atari byinshi kuko ubuzima uko buteye none uratsinda ejo ugatsindwa kandi iyo utemerako watsinzwe ntushobora gutsinda, jya witekerezaho nkawe ubwawe , ntiwigereranye n’abandi. Bashoboye kugenda n’amaguru cyangwa gutwara imodoka mu nzira zabo ariko nawe ufite iyawe nzira, ntabwo imodoka zose mu muhanda zigenda mu mwanya umwe. Buri wese afite inzira itandukanye niy’undi, nubwo abantu bavuka ari impanga ariko ntibazira umwanya umwe.
Ugomba kwisobanukirwa kurusha kwigererenya n’abandi badashobora kukugeza aho ushaka, ibi bitera kwiheba , kwicira urubanza, kwibona nk’umuziro bikarangira ucitse intege. Ntibishobora kukugiraho ingaruka wenyine usanga n’umuryango wawe ubigendeyemo. Abana bawe bazagirwaho n’ingaruka z’ubuzima ubayeho. Imikorere y’ubwonko bwawe iteka igenwa nuko ubayeho.
Ushobora gutekereza abana bawe ukabafata nk’abaswa biturutse ku makosa utekereza ubwawe Atari ukuri kuzuye ahubwo ari imitekerereze yawe itariyo. Hari ubwo abana bakurana amahame atariyo bakubonanye, bagakura bigana bimwe bibi bikubonekaho. Kwibanda ku bibi bituma habaho kubihirwa n’ubuzima. Kwibanda kubyiza biganisha ubuzima ku musaruro mwiza. Ibyamaze kuba biba byamaze kubaho ntacyo wabikorho. Gutekereza ku bibi byakubayeho mu myaka yashize bihinduka uburozi ugahorana impagarara, ntushobora gukemura ibibazo ufite,
“Nuko komera ushikame, ntutinye kandi ntukuke umutima, kuko Uwiteka Imana yawe iri kumwe nawe aho uzajya hose.” (Yosuwa 1:9). Iki ni cyo gihe cyawe cy’uko ibikomere byawe byaguhindukira isoko w’ubwenge n’ubushishozi mu rugendo rukomeza bw’ubuzima bwawe
Muri iki gihe twibuka ku nshuro ya 25 Jenoside yakorewe Abatutsi, umuryango w’ agakiza.org na SSHM dufashe mu mugongo abacitse kw’icumu rya Genocide yakorewe abatutsi.
Turasaba Imana ngo ikomeze kububaka mu mwuka,
amarangamutima n’ umubiri.
Hashimwe Imana y’Umwami wacu Yesu Kristo ari yo na Se, ari na yo Data wa twese w’imbabazi n’Imana nyir’ihumure ryose, iduhumuriza mu makuba yacu yose kugira ngo natwe tubone uko duhumuriza abari mu makuba yose, tubahumurisha ihumure twahawe n’Imana, (2 Korinto 1:3-4)
[email protected]


c: text/html

text:
Iyi ndwara ntabwo izwi cyane, ariko na yo ihitana benshi muri iyi minsi. Ni indwara y’imitsi ijyana amaraso mu bwonko. Iyi iyi ndwara yitwa AVC (Accident Vasculaire – Cerebral) mu Gifaransa, cyangwa Stroke mu Kingereza. Bivugwa ko umuntu arwaye iyi ndwara, mu gihe imitsi ijyana amaraso mu bwonko yacitse cyangwa ituritse bityo amaraso arimo intungamubiri n’umwuka duhumeka (Oxygen) ntabashe kugera mu ubwonko. Iyo bigenze gutyo, uturemangingo (cells/ cellules) two mu bwonko dutangira gupfa.
Stroke iterwa n’ iki?
Imwe mu mpamvu zitera iyi ndwara, ni uko ibinure byirundanya mu nzira yo mu mitsi amaraso anyuramo ajya mu bwonko ,iyo nzira igafungana. Noneho amaraso ntagere mu bwonko mu buryo bugahagije. Kugira ngo ubyumve neza, ni nka kurya urubobi ruza mu mureko, rwamara kuba rwinshi umureko ugafungana hakaza amazi make.
Ibimenyetso by’ iyi ndwara.
Ibimenytso by’iyi ndwra n’ibi: Kurwara umutwe mu buryo butunguranye, bigakurikirwa no kuruka; pararizi (Paralysie): kugira ibinya mu maso, mu kuboko cyangwa mu kuguru, cyane cyane bikaba mu ruhande rumwe rw’umubiri, hari ubwo n’akanwa gahengama. Ikindi kimenyetso, ijisho rimwe (cyangwa yombi) rishobobora kutabona neza, mbese ikintu kimwe ukakibonamo bibiri no kutabasha kugenda neza, ukangenda ususumira, ukagira isereri (ukumva uri kuzunguruka) ndetse ntubashe no kuvuga neza.
Impamvu zatuma umuntu arwara stroke.
Abantu bafite ibyago byo kuba barwara iyi ndwara ni abantu babyibushye cyane n’abafite umubyibuho urengeje urugero(obesity), kudakora imyitozo ngororamubiri, kunywa inzoga nyinshi no kunywa ibiyobyabwenge byitwa cocaine. Izindi mpamvu ni kuba umuntu asanzwe arwaye indwara y’umuvuduko w’amaraso (Hypertension), diyabete, kuba ahari undi wo mu muryango wawe wayirwaye (Stroke), no kuba ufite imyaka 55 cyangwa uyisagije. Nanone abirabura bakunze kuyirwara kurusha ayandi moko, n’abagabo barayirwara kurusha abagore.
Iyi ndwara wayirinda ute?
Umuntu yakwirinda iyi ndwara mu buryo bukurikira:
- Kugenzura uko umuvuduko w’amaraso uhagaze.
- Kugabanya kunywa inzoga n’ibiryo birimo ibinure byinshi
- Kureka itabi n’ibiyobyabwenge
- Gufata imiti neza no gukurikiza inama za muganga mu gihe usanzwe urwaye diyabete
- Kugabanya umubyibuho ukora imyitozo ngororamubiri
- Kurya imbuto n’imboga z’ibihuru (Imboga rwatsi)
– Kwirinda Biruta Kwivuza –
Source: www.mayoclinic.org
Yanditswe na Munyampirwa Sebaganwa.

robotstxt: allowed

filter: keep


text:
Agahinda ka Keza wamaze imyaka 4 akundana n’umugabo wubatse ufite abana atabizi
Keza (izina twarihinduye) ni umukobwa utuye mu mujyi wa Kigali , avuga ko buri uko atekereje agahinda yatewe n’umugabo bakundanye yumva atinye cyane igitsinagabo aho kiva kikagera ,
Uyu mukobwa avuga ko mu mwaka wa 2018 ubwo yari asoje amashuri yisumbuye aribwo yahuye n’umugabo ubona utuje kandi witonze ,ndetse ubona ari umugabo uzi kwita kubantu no kubasoma mu mutwe kuburyo yiyumvamo uko umerewe mutavuganye.
Ngo yari umugabo ushobora kumenya igihe ukeneye n’igihe umuvugishije ufite ikibazo kuri telefone akabyumva utabimubwiye, ati twari twarahuriye muri restaurents mu mujyi wa Kigali , nyuma baje gukomeza kujya bavugana bihagije.
Nk’umukobwa wari urangije ishuri , mu myaka ye 20 yumvaga ari n’ishema kandi bimishije kubona umugabo umwiitaho mu buryo yamwitagaho kandi abona adakuze cyane kuko ngo yamubariraga mu myaka 29.
Keza ngo yakundanye n’uyu mugabo amundurira ubuzima cyane ,yari wa muntu uva kukazi akabanza akamunyuraho mu rugo kandi buri gihe arikoamujyanira indabo zihumura neza n’impano , yamaze igihe bakundana yarashakiye inzu Keza yo kubamo .
Hashize imyaka 4 amaso ya Keza yarayimye abandi bahungu , ngo rimwe yari kumwe n’inshuti ye bajya muri restaurant ariko ngo bagezemo asangamo ya mugabo bakundanaga ariko yicaranye n’umugore n’umwana , ngo yiruka ajya kumusuhuza nk’umuntu ubonye umusore bakundana nyine.
cyakora ngo ahageze yaje gutungurwa cyane , ubwo yumvaga abana bahamagara ngo Dad , umugore nawe amurebana agasuzuguro gakabije , ngo uyu mukobwa yahise yikubita hasi aterurwa n’isnhuti ye imujyana kwa muganga.
Ngo nyuma amaze kuzanzamuka , ngo wa muhungu yaje kumubwira ko imwe mu mpamvu yabimuteye ari uko yamukundaga kandi atifuzaga kumubura , ngo yaramubwiye ati” Numvaga ngukunda kandi ntashaka kukubura “
Icyakora ngo Keza nawe yabonaga neza ko uyu mugabo amukunda , ndetse ngo umwaka ugiye gushira batandukanye icyakora ngo nubu uyu mugabo aracyamubwira ko amukunda ndetse nta nakimwe yigeze ahindura kubyo yamukoreraga haba kwishyura inzu no kumuahira.


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Inama y'Imana ya mbere na mbere yerekeye ku byokurya by'umuntu
Kugira ngo tubashe kumenya ibyokurya biruta ibindi ibyo ari byo, dukwiriye kwiga inama y’Imana ya mbere na mbere yerekeye ibyokurya by’umuntu. Uwaremye umuntu kandi akamenya ibyo akennye yageneye Adamu ibyokurya. Yaravuze ati: “Dore, mbahaye ibimera byose byera imbuto,. . . . . . n’igiti cyose gifite imbuto zirimo utubuto twacyo, bizaba ibyokurya byanyu. “(Itangiriro 1:29). Ubwo Adamu yari avuye muri Edeni yagombaga kubona ibimutunga ahinze ubutaka kubw’umuvumo w’icyaha, na bwo yemererwa kurya imboga zo mu murima ” (Itangiriro 3: 18).IZI2 157.1
Ibyokurya by’impeke. Amatunda, imbuto z’uburyo bw’ububemba n’imboga ni byo byokurya twatoranyijwe n’Umuremyi wacu. Ibyokurya byaringanyijwe mu buryo bworoheje kandi busanzwe ni byo byiza kandi bitunga umubiri kuruta ibindi byose, Bitera imbaraga, no kwihangana, n’imbaraga z’ubwenge, zitabasha kuboneshwa ibyokurya by’umvange rw’amoko menshi cyangwa ibikangura umubiri. 2.IZI2 157.2
Kugira ngo ugire amagara mazima ukwiriye kugira ibyokurya bihagije byiza, bitunga umubiri. Nitugira inama y’ubwenge, igikwiriye gutunga amagara kandi cyiza cyane kizabasha kuboneka mu gihugu cyose. Umuceri, ingano, ibigori, ni imyaka isa na sayiri byateguwe mu buryo butari bumwe byoherezwa hose, hamwe n’ibishyimbo n’amashaza n'ibindi bisa n’inkori. Ibyo hamwe n’amatunda ahingwa mu gihugu cyangwa ava mu mahanga, n’imboga z’uburyo butari bumwe zihingwa ahantu hose, birimo ibyokurya bikwiriye hatarimo inyama.IZI2 157.3
Ahantu hose hashobora kuboneka amatunda yumye...ku giciro cyiza, azaba akwiriye gukoreshwa kuko ari ubwoko bw’ibyokurya bikwiriye bitari ibirirwa umugenzo ahubwo kuko bitera ubuzima n’imbaraga abantu b’uburyo bwose bw’abakozi.. 3 Mil 299;IZI2 157.4


text:
Umuhanda Smart Solar Panel Power High Lumen Solar Street Light
Ibicuruzwa birambuye
30W
40W
50W
60W
80W
100W
120W
Ibipimo
Kwerekana ibicuruzwa
Imikorere > 20% Imirasire y'izuba
Ubwoko: Mono.PV module
►Ibikorwa byiza: > 20%
Garanti yimyaka 25
Sensor ya Microwave
►Kuzimya Hindura igishushanyo
Umucyo Ukabije
EnsKwirakwiza urumuri
►Umucyo wangiritse mumurongo kugirango wongere umucyo
►Ingufu zikora neza
Gupfa umubiri wa Aluminium
Ubushobozi bukomeye bwa antioxydeant
Gukomera cyane, kuramba
►IP65 idafite amazi
Gusaba
Itara ryizuba ryumuhanda hamwe na batiri ya Lithium Phosphate, imirasire yizuba hamwe na charger yubatswe muri luminaire.Kwigenga gushobora kwifashisha isoko ya LED hamwe na pole igenda ituma urumuri rumurika rwibanda kumuhanda, hamwe nizuba ryerekeza ku zuba.Microwave ishingiye kuri sensor ya optimizasiyo ya bateri.
Inzira yumusaruro
Gahunda ya Serivisi
1.Sobanukirwa nabakiriya muri rusange ibisabwa kugirango bakemure itara ryo kumuhanda, bakusanya amakuru arambuye kubyerekeye ubwoko bwambukiranya, umwanya wamatara kumuhanda, ibintu bisabwa nibindi.
2. Ubushakashatsi ku rubuga, ubushakashatsi bwa videwo ya kure cyangwa amafoto ahuye kurubuga yatanzwe n'umukiriya
3. Igishushanyo mbonera (harimo igishushanyo mbonera, ibishushanyo mbonera, ibishushanyo mbonera), na
kugena gahunda yo gushushanya
4. Ibikoresho byabigenewe
Imanza z'umushinga
40W
50W
80W
100W
Igishusho
Amerika
Kamboje
Indoneziya
Philippines
Ibibazo
1.Ni ubuhe bwoko bw'ibicuruzwa ufite?
Noneho Umuhanda Smart ufite ubwoko 12 butandukanye bwurumuri rwubusitani bwizuba, urumuri rwumuhanda wizuba, rushobora kuzuza ibyo usabwa bitandukanye.2.Ni he washyira ibicuruzwa byawe?
Umuhanda Ibicuruzwa byubwenge bikwiranye numuhanda wo mucyaro, Urugo, Villa, Parike, Square, Umurima, Uruganda, Umuhanda utinda nibindi ... ahantu hacana urushinge nizuba rihagije.
3.Ni izihe mpamyabumenyi ibicuruzwa byawe bifite?
Umuhanda Ubwenge bwibanze kumatara yizuba meza.Kugeza ubu ibicuruzwa byatsinze CE, FCC, CQC, SGS, ISO9001: 2008.Buri mucyo wumuhanda watsinze ikizamini cya IP65, ikizamini cyo gutera umunyu, IK08 ikizamini cyumuyaga kigufasha kugabanya impungenge zawe.Kandi nkumushinga wubuhanga buhanitse, Umuhanda Smart Smart uhuza urumuri rwumuhanda ufite ipatanti irenga 60pcs kumiterere & isura & umuzenguruko.
4.Nshobora kugira kataloge nibisobanuro byibicuruzwa byawe?
Nibyo, pls vugana numucuruzi wacu kugirango abone dosiye yanyuma.
5.Nshobora kugira icyitegererezo cyumucyo wumuhanda wizuba?
Nibyo, twishimiye icyitegererezo cyo kugerageza no kugenzura ubuziranenge.Ingero zivanze ziremewe.
6. Tuvuge iki ku gihe cyo kuyobora?
Iminsi 3 kuburugero, ibyumweru 1-2 kubyara umusaruro.
7.Ese ufite MOQ ntarengwa yo gutondekanya urumuri rwumuhanda?
1pc yo kugenzura icyitegererezo irahari


text:
Isomo rya 1: Yoweli 1,13-15 ; 2, 1-2
Nimukenyere maze muganye, mwe baherezabitambo ! Namwe abashinzwe imirimo yo ku rutambiro, nimuboroge ! Nimurare ijoro mwambaye ibigunira, mwe abashinzwe imirimo y’Imana yanjye. Nimwitagatifurishe gusiba kurya, mutangaze iteraniro ritagatifu, mukoranyirize abakuru b’umuryango n’abatuye igihugu bose mu Ngoro y’Uhoraho Imana yanyu, maze mutakambire Uhoraho. Yuu ! Mbega umunsi! Umunsi w’Uhoraho uregereje ! Dore nguyu uje ari kirimbuzi, uturutse kuri Nyir’ububasha. Nimuvugirize ihembe i Siyoni, muvugirize induru ku musozi mutagatifu ! Abatuye igihugu bose nibakangarane kuko Uhoraho aje, nguyu umunsi we uregereje ! Ni umunsi w’umwijima n’icuraburindi, umunsi w’ibicu n’ibihu bibuditse ! Dore ya mbaga y’indatsimburwa kandi itabarika yadutse, uboshye umuseke , umurikiye ku mpinga z’imisozi. Ni inyoko itigeze iboneka na rimwe, nta n’iyindi izaboneka nka yo, kugeza kera cyane mu bisekuruza bizaza.
Zaburi ya 9, 2-3, 6.16, 8-9
R/ Imana igengana isi ubutabera.
Uhoraho, ndagushimira n’umutima wanjye wose,
ndamamaza ibigwi byawe byose.
Umpaye kubyina kubera ibyishimo,
ndaririmba izina ryawe wowe Musumbabyose.
Wakangaye amahanga, urimbura abatakuyoboka,
usibanganya amazina yabo ubudasubirwaho.
Amahanga yaguye mu rwobo yari yacukuye,
amaguru yabo afatirwa mu mutego bari bateze.
Ariko Uhoraho aganje ubuziraherezo,
ashinze intebe ye ngo ace imanza.
Ni we ugengana isi ubutabera,
agacira imanza imiryango ari nta ho abogamiye.
Ivanjili ya Mutagatifu Luka 11, 15-26
Muri icyo gihe, Yezu yari amaze kwirukana roho mbi, maze abantu bamwe baravuga bati « Belizebuli, umutware wa roho mbi, ni we yirukanisha roho mbi. » Naho abandi bamusaba ikimenyetso kivuye mu ijuru bamwinja. Yezu amenya ibyo batekereza, arababwira ati « Ingoma yose yibyayemo amahari irarimbuka, n’amazu yayo yose akagwirirana. Niba rero Sekibi yibyayemo amahari ingoma ye izakomera ite, ko muvuga ngo roho mbi nzirukanisha Belizebuli ? Niba ari Belizebuli nirukanisha roho mbi, abana banyu bo bazirukanisha nde ? Ni bo rero bazababera abacamanza. Ariko rero niba ari urutoki rw’Imana nirukanisha roho mbi, ni uko Ingoma y’lmana yabagezemo. Iyo umuntu w’umunyamaboko kandi ufite intwaro arinze urugo rwe, ibye biba amahoro. Ariko iyo haje umurusha amaboko akamutsinda, akamwambura intwaro yari yiringiye, amunyaga ibye akabigaba. Utari kumwe nanjye aba andwanya ; n’utarunda hamwe nanjye aba anyanyagiza. Iyo roho mbi ivuye mu muntu, ibungera ahantu h’agasi ishaka uburuhukiro maze ikabubura. Nuko ikibwira iti “Nsubiye mu nzu yanjye navuyemo.” Yahagera igasanga ikubuye, iteguye. Nuko ikagenda ikazana roho mbi zindi ndwi ziyitambukije ubugome, zikaza zikahatura. Nuko imimerere ya nyuma y’uwo muntu ikarushaho kuba umwaku. »


text:
Ba ofisiye bato muri Polisi biga iby’imiyoborere bakoze urugendo shuri basobanukirwa amateka y’u Rwanda
Kuri uyu wa Gatanu tariki ya 6 Kanama 2021, ba ofisiye bato 39 muri Polisi y’u Rwanda barimo kwiga amasomo ajyanye n’imiyoborere mu ishuri rikuru rya Polisi y’u Rwanda (NPC) riherereye mu Karere ka Musanze, bakoreye urugendo shuri ku Ngoro y’amateka y’urugamba rwo kubohora igihugu ndetse no ku Gicumbi cy’Intwari z’igihugu mu Karere ka Gasabo mu Murenge wa Remera.
Urwo rugendo rukubiye mu masomo y’amezi ane bamara biga, kuko rubafasha guhuza ibyo bize mu ishuri.
Ku ngoro y’amateka y’urugamba rwo kubohora Igihugu, abo ba ofisiye basobanuriwe byimbitse uko urugamba rwo kubohora igihugu rwarwanywe n’uko harwanywe urugamba rwo guhagarika Jenoside yakorerwaga Abatutsi mu 1994. Basobanuriwe uko Jenoside yakorewe Abatutsi mu yari yarateguwe inashyirwa mu bikorwa n’ingoma y’igitugu yariho muri icyo gihe.
Baneretswe uko ingabo zari iza RPA zafashe iya mbere zikiyemeza guhagarika Jenoside yakorerwaga Abatutsi.
Nkusi Deo, ni Umunyamabanga Nshingwabikorwa w’Urwego rw’Igihugu rushinzwe imidari n’impeta z’intwari z’Igihugu (CHENO), yasobanuriye abo ba ofisiye bato ibigenderwaho kugira ngo umuntu afatwe nk’intwari.
Yagize ati “Kuba intwari y’Igihugu si uko uba ufite amashuri yo ku rwego rwo hejuru cyangwa uturuka mu miryango ikomeye. Umuntu aba intwari biturutse ku kuba hari ibikorwa yakoze bifitiye akamaro abaturage, hari abitanze mu kubohora igihugu cyabo, abandi bagaragaje ubunyangamugayo no gukunda igihugu byo ku rwego rwo hejuru n’ibindi bitandukanye. Ibyo byose ni byo byashingiweho kugira ngo abantu bashyirwe mu byiciro by’intwari z’igihugu uko ari bitatu, Imanzi, Imena n’Ingenzi”.
Rwaka Nicolas, Umuyobozi ushinzwe ubushakashatsi mu rwego rw’Igihugu rushinzwe imidari n’impeta z’intwari z’Igihugu, yasabye abanyeshuri kuba ba ambasaderi no gusobanurira abo bayobora ko bakora neza bakaba intwari.
Ati “Intwari zacu zageze kuri byinshi mu gutabara ubuzima bw’Abanyarwanda bari bagiye kurimbuka. Hari ibindi bigenderwaho nko mu bijyanye n’iterambere rya bose hatabayeho kwikunda”.
CIP Jean Marie Vianney Nzayisenga, umwe mu bapolisi bari mu masomo ahabwa ba ofisiye bato muri Polisi y’u Rwanda ajyanye n’imiyoborere, yavuze ko urugendo bakoze rwari ingirakamaro kuko barwigiyemo amakuru ajyanye n’amateka y’u Rwanda.
Yavuze ko hari ibyo bigiraga mu ishuri ariko uyu munsi babashije kubyibonera, ko bahugukiwe amakuru bashobora kugenderaho, babonye uko abantu bitanze kugira ngo babohore igihugu. CIP Nzayisenga yavuze ko intwari zitangiye igihugu zatanze urugero rwiza ku buryo n’undi muntu yazigiraho akagera ikirenge mu cyazo.


text:
KU WA 3 W’ICYA 32 GISANZWE, A, 11 UGUSHYINGO 2020:
Amasomo: Tito 3, 1-7; Zab 22, 1-2a, 2b-3,4,5,6; Lk 17, 11-19
Isomo rya mbere ridushishikarije kuyoboka abategetsi. Pawulo intumwa yabwite Tito ko agomba kwibutsa abantu bose iyo ngingo. Kiliziya mu kwemera kwayo n’ubuyoboke bwayo yita cyane ku gusabira abategetsi. Ibasabira ukwemera no kurangwa n’ibikorwa byiza. Aho hamwe na hamwe iryo sengesho ntiribapfira ubusa?
Birazwi neza, nta hantu na hamwe haba abantu batagira ababayobora. Hamwe na hamwe barabitorera. Ahandi haduka Abanyagitugu bagateka nabi imyaka n’imyaniko. Intebe z’ubuyobozi ntizibura abazicaraho. Hari n’aho bazirwanira bigatinda. Aho barwanira ibyicaro mu butegetsi, akenshi bazicaraho maze bakagenga amahanga uko babyiyumvira. Igitugu, kwikanyiza, kwigwizaho imitungo, ni byo barangamira cyane. Uko kumaranira kwicara ku ntebe z’ubutegetsi n’uko kwishakira inyungu bwite, ni byo bibyarira isi ibyago bitabarika: ubukene, ubuhunzi, ubupfakazi, ubupfubyi n’inzara, akenshi biterwa n’abategetsi bavuga ko baharanira ibyiza bya bose nyamara ugasanga ibyo ari ibinyoma bifurebye mu kwigarurira abantu hakoreshejwe akarimi keza.
Ntidushobora kwibeshya ko ijambo ry’Imana rihamagarira abantu kubaha abatware n’abategetsi nk’abo b’abagome. Ibihugu barimo, kububaha kwa mbere ni ukubasabira mu misa ngo bamurikirwe n’Ubasumba bose ari we Nyagasani Imana Ishoborabyose. Kububaha kandi, ni ukubagira inama. Benshi mu bategetsi baba bafite bene wabo b’abakirisitu. Abo babatijwe, ntibagomba kurebera ibibi bikorwa na bene wabo. Niba bifitemo urumuri rw’Ivanjili koko, bagomba kwihatira kubagira inama yo gukosora ibibi by’ubutegetsi bwabo.
Kububaha kandi, bikorwa ku rwego rwo hejuru n’Abepisikopi. Aba babyeyi ku isi yose, ni abashumba bari mu kigwi cy’Intumwa za Yezu. Ni bo bazisimbuye. Ni bo basabwa mbere y’abandi kurebera intama bashinzwe ari iziri mu gikumba ari n’izitaracyinjiramo. Abo bepisikopi bafite ijambo rikomeye ryo gutanga inyigisho ziboneye zamamaza ibyiza Yezu Kirisitu yaturonkeye kandi zikamagana ibibi byose bishaka kwica nabi abana b’Imana. Mu bihugu usangamo Abepisikopi bakangutse koko, ijambo ryabo ribera urumuri abakirisitu bose bakigobotora ingoyi y’icyaha. Hariho n’abepisikopi bemera gutotezwa aho kwinumira ibirura bishukamirije intama bashinzwe. Uwo twibuka wa hafi muri iyi myaka ya vuba, ni Musenyeri Osikari Romero Umwepisikopi Mukuru wo mu gihugu cya Salvador. Yishwe mu 1980 kubera ko yamaganaga ubwicanyi bwakorwaga n’inzego z’umutekano mu gihugu. Abaturage bo muri Salvador ntibazibagirwa iryo jwi ry’Umushumba wabo ryabavugiraga rikabahumuriza. Uwo mubyeyi yashyizwe mu batagatifu mu myaka ibiri ishize (2018).
Uko Pawulo abyibutsa Tito, Abepisikopi bagomba guhananira ko hatagira abatukana n’abarwana. Byaba biturutse ku bategetsi byaba biturutse ku baturage. Bose basabirwa kandi bakibutswa kurangwa n’ubugwaneza budakemwa. Uko biri kose, igihe abantu babatijwe, bagomba kwizibukira imigire yose ya gipagani. Abategetsi n’abategekwa muri iki gihe hirya no hino ku isi, usanga benshi muri bo barabatijwe. Umwepisikopi ahora abibutsa gukomera ku masezerano bagiranye n’Imana. Twibutse uko Pawulo yabitubwiye: “Koko rero, natwe kera twari ibicucu, n’intumvira, n’ibirara; twari twaratwawe n’irari ry’ibibi bitagira ingano, tukibera mu bugizi bwa nabi n’ishyari, dufite n’icyangiro, kandi natwe ubwacu tuzirana”.
Nta na rimwe dukwiye gutakaza icyizere. Ijambo ry’Imana rikomeje kuvugurura imitima. Ni ryo kuri. Ni Yezu ubwe wivugira agakiza imitima yashegeshwe n’ububembe bw’amoko yose. Ari ubw’umubiri ari n’imbere mu mutima. Cyakora ububembe bubi ni ubutera roho kurindagira ikibagirwa gupfukamira Imana nk’Umugenga wa byose. Abategetsi iyo bakize ubwo bubembe isi ironka umugisha. Abashumba, iyo bakize ubwo bubembe, bahagarara bemye bakarangira bose aho bashobora gukirizwa. Abapadiri iyo bakize ubwo bubembe baberaho kugaburira abantu bose ibyiza bya Nyagasani. Bitangira imfubyi n’abapfakazi bakavugira abarengana bose. Abihayimana mu bigo babanamo, iyo bakize ubwo bubembe uhereye ku bakuru, abana bashaka kwiyegurira Imana barushaho kuryoherwa maze za vokasiyo zikiyongera.
Umunsi twakize, tuzashimira Yezu Kirisitu tubikuye ku mutima. Umwe mu babembe icumi yamenye iryo banga ryo gushimira Yezu. Duhorane ibyishimo by’uko Yezu Kirisitu ahora yiteguye kudukiza yifashishije Abashumba yaduhaye. Tubasabire kumwumvira neza. Yezu Kirisitu asingizwe. Umubyeyi Bikira Mariya aduhakirwe. Abatagatifu Maritini wa Tours, Menasi, Verani, Tewodori Estudita na Marina wa Omura, badusabire mu ijuru, Roho ziri muri Purugatori na zo zihumurizwe.
Padiri Cyprien Bizimana


text:
TURI TWE?
Ushaka ibikoreshwa;Turi abanyamwuga.
Twebwe, Honhai Technology Ltd, turi uruganda rukomeye, umucuruzi, utanga ibicuruzwa, kandi wohereza ibicuruzwa hanze.Nkumwe mubashinwa babigize umwuga batanga kopi na printer zikoreshwa, twujuje ibyifuzo bitandukanye byabakiriya dutanga ibicuruzwa byiza kandi bigezweho binyuze kumurongo wuzuye.Tumaze kwibanda ku nganda imyaka irenga 15, twishimiye izina ryiza ku isoko no mu nganda.
Ibicuruzwa byacu byamamaye cyane birimo Toner cartridge, ingoma ya OPC, fuser ya firime ya fuser, ibishashara, icyuma cyo hejuru cya fuser, umuvuduko wo hasi, icyuma gisukura ingoma, icyuma cyimura, chip, fuser unit, ishami ryingoma, ishami ryiterambere, roller yambere, ipikipiki , icyuma gitandukanya, ibikoresho, bushing, guteza imbere uruziga, gutanga imashini, imashini yimura, kwimura ibintu, gushyushya umukandara, umukandara wo kwimura, ikibaho cyerekana imiterere, amashanyarazi, umutwe wicapiro, thermistor, gusukura uruziga, nibindi.
KUKI DUSHYIZE HONHAI?
Ubu icapiro na kopi byamamaye cyane mu Bushinwa, ariko hashize imyaka igera kuri mirongo itatu, mu myaka ya za 1980 na 1990, bari batangiye kwinjira ku isoko ry’Ubushinwa, ni bwo twatangiye kwibanda ku bicuruzwa byatumijwe mu mahanga n’ibiciro byabyo kimwe n’ibyo. ibikoreshwa.Twabonye inyungu zitanga umusaruro wicapiro na kopi kandi twizeraga ko zizayobora inzira muguhindura ibikoresho byo mubiro.Ariko rero, printer na kopi zarahenze kubaguzi;byanze bikunze, ibyo bakoresha nabyo byari bihenze.Kubwibyo, twategereje igihe gikwiye cyo kwinjira ku isoko.
Hamwe niterambere ryubukungu, icyifuzo cyo gucapa no gukoresha fotokopi nacyo cyazamutse cyane.Kubera iyo mpamvu, umusaruro no kohereza ibicuruzwa bikoreshwa mu Bushinwa nabyo byashizeho inganda nini.Ariko, twabonye ikibazo muri kiriya gihe: bimwe mubikoreshwa ku isoko bitanga impumuro mbi iyo ikora.Mu gihe c'itumba, cyane cyane, igihe amadirishya yafunzwe kandi umwuka ukagenda mu cyumba ukaba udakomeye, umunuko ushobora no gutuma guhumeka bigorana kandi bikaba byangiza ubuzima bw'umubiri.Rero, twatekereje ko tekinoroji yibikoresho byingenzi bikoreshwa bitarakura icyo gihe, maze dutangira gushinga itsinda rishinzwe gushakisha umutungo wangiza ubuzima wangiza ubuzima bwumubiri wumuntu nisi.
Mu mpera z'imyaka ya 2000, hamwe n'iterambere mu ikoranabuhanga ry'icapiro no kurushaho kumenya ibibazo by'umutekano w'icapiro, impano nyinshi kandi nyinshi zifite intego rusange twifatanije natwe, maze itsinda ryacu rishyirwaho buhoro buhoro.Muri icyo gihe, twabonye ko bamwe mubasabye n'ababikora bafite ibitekerezo n'ibyiringiro bisa ariko bahura nikibazo cyo kuba inzobere mu ikoranabuhanga ryangiza ubuzima ariko rikabura kuzamurwa mu ntera no kugurisha.Rero, twashishikajwe no kurushaho kwita kuri aya makipe no gufasha gukwirakwiza ibiribwa byangiza ubuzima kugirango abakiriya benshi babone kandi bungukire kubicuruzwa byabo.Muri icyo gihe, twahoraga twizera ko mu guteza imbere igurishwa ry’ibicuruzwa bikoreshwa neza, dushobora gushishikariza ayo matsinda y’abakora gukora ubushakashatsi bwimbitse ku ikoranabuhanga rirambye kandi rirambye rishobora kugabanya ingaruka nyinshi ndetse n’ikoreshwa ry’ingufu kugira ngo abakiriya n’isi babashe kurindwa murwego rwo hejuru.
Mu 2007, Honhai rero yashinzwe nk'ikiraro gihamye hagati y’ibicuruzwa byangiza ubuzima n’abakiriya.
NI GUTE DUKURIKIRA?
Itsinda ryacu ryagiye ryiyongera buhoro buhoro duhuza impano munganda zisangiye gukurikirana ibicuruzwa birambye.Twashizeho Honhai kugirango duteze imbere ikoranabuhanga ryangiza ubuzima bwibikoreshwa kuri gahunda.
Twakomeje guteza imbere ibicuruzwa byongerewe imiyoboro yo gutanga, kandi dukungahaza ubwoko bwibirango kugirango tuzamure irushanwa.Gutunganya ubucuruzi cyane cyane mumasoko yisi yose manini kandi aringaniye, twashizeho urufatiro rukomeye rwabakiriya harimo ninzego nyinshi za leta zamahanga.
Mu bijyanye n’inganda, uruganda rwacu rwimari-toner cartridge uruganda rwatangiye gukora mumwaka wa 2015, rufite amatsinda yumwuga yubuhanga n’inganda hamwe na ISO9001: 2000 na ISO14001: 2004.Hamwe n’ubushinwa bushinzwe kurengera ibidukikije bukoreshwa cyane, hakozwe ibicuruzwa birenga 1000 bitandukanye birambye, urugero nka Ricoh, Konica Minolta, Kyocera, Xerox, Canon, Samsung, HP, Lexmark, Epson, OKI, Sharp, Toshiba, nibindi.
Nyuma yimyaka yuburambe twavuze haruguru, twateje imbere gushima ibicuruzwa, aribyo ko ibicuruzwa byiza bikenera ibirenze ubwiza bwibicuruzwa ubwabyo;ikeneye kandi guhuzwa na serivisi yitonze, harimo gutanga vuba, kohereza ibicuruzwa byizewe, hamwe na serivisi nyuma yo kugurisha.Dushimangiye igitekerezo cyo "kwibanda kubakiriya na serivisi yitonze," twakoresheje kandi sisitemu ya CRM mu gusesengura imibiri y'abakiriya no guhindura ingamba za serivisi dukurikije.
NI GUTE KUBYEREKEYE UMUCO WACU?
Twizera ko imyitwarire myiza ya serivise itezimbere isura yikigo hamwe nabakiriya bumva uburambe bwo guhaha.Hamwe no gukurikiza igitekerezo cyubuyobozi "bushingiye kubantu" hamwe nihame ryakazi ryo "kubaha impano no guha impano zabo zose," uburyo bwacu bwo kuyobora buhuza imbaraga nigitutu burahora bushimangirwa, ibyo bikaba byongera imbaraga zacu kandi ingufu.Twungukiye kuri aba, abakozi bacu, cyane cyane itsinda ryacu ryo kugurisha, bahinguwe kuba abahanga mu nganda bakora kuri buri bucuruzi babishishikariye, babishaka, kandi bafite inshingano.
Twifuje cyane "gushaka inshuti" hamwe nabakiriya kandi tugatsimbarara kubikora.


text:
Inyigisho yo ku wa Kabiri w’icyumweru cya 27 gisanzwe, A
Ku ya 07 Ukwakira 2014 – Umunsi mukuru wa Bikira Mariya umwamikazi wa Rozari
AMASOMO MATAGATIFU: 10. Ga 1, 13-24; 20. Lk 10, 38-42
Umunsi wa Rozari wizihizwa tariki ya 7 Ukwakira. Uku kwezi kandi kwitwa ukwezi kwa Rozari. Washyizweho na Papa Piyo wa V mu mwaka w’1571, umwaka Abakristu batsinzemo urugamba babikesha kuvuga Rozari. Uyu munsi waje kwemerwa kuri kalindari ya Liturujiya ya Roma mu w’1716 na Papa Klementi wa XI.
Muri uku kwezi, Kiliziya idusaba kwambaza Bikira Mariya kurushaho, tuvuga ishapule buri munsi. Itariki ya 7 Ukwakira kandi itwibutsa Bikira Mariya Umwamikazi wa Rozari, maze igahuza n’umunsi w’abakristu batahukanye umutsindo, baganjije ababarwanyaga. Ni ku itariki ya7 ukwakira 1571 Abakristu batsinze Abanyaturukiya i Lepante. Uruhererekane rwa Kiliziya ruvuga ko Abakristu batsinze urwo rugamba babikesheje kuvuga Rozari.
Rozari ntagatifu ni iki?
Rozari ni isengesho rikorwa hifashishijwe ishapule. Ni Rozari ya Bikira Mariya nk’uko Mutagatifu Papa Pawulo wa II abivuga: ni isengesho ryasakaye ku isi buhoro buhoro mu kinyagihumbi cya kabiri. Ku bw’imbaraga z’Imana ryakunzwe na benshi mu batagatifu kandi rishyigikirwa n’ubuyobozi bwa Kiliziya. Ni isengesho rifite agaciro gakomeye, ryera kandi rizakomeza kwera imbuto z’ubutungane igihe cyose abakristu bazashobora kuvumbura ubukungu buhishe muri ryo. Ibyo bigasobanura «Kwinjira wese mu iyobera ryo gushengerera Kristu we mahoro yacu». Mu by’ukuri isengesho rya Rozari ni isengesho ryo kurangamira no gushengerera. Bitabaye ibyo ryaba ryambuwe agaciro karyo.
Papa PawuloVI we agira ati: « Isengesho rya Rozari ritazirikanyweho ngo habeho gushengerera no kurangamira Kristu ryaba rimeze nk’umubiri utagira roho». No kurivuga wirukanka ugira ngo urangize umuhango byaba bidatandukanye n’ibyo Yezu avuga agira ati:« Igihe musenga, ntimugasukiranye amagambo nk’abapagani batazi Imana, bibwira ko amagambo menshi ari yo atuma bumvwa neza » (Mt 6, 7). Kuvuga Rozari ni ugushengera, kurangamira no kumva Kristu nk’uko mu Ivanjili y’uyu munsi babitwereka kuri Mariya mwene nyina wa Marita. Mariya we yabashije kuguma iruhande rwa Yezu mu gihe Marita yateguraga amazimano.
Ibyo tuzirikana tuvuga Rozari ntagatifu bikomoka he?
«Malayika aza iwabo, aramubwira ati: ‘Ndakuramutsa, mutoni w’Imana, Nyagasani ari kumwe nawe. Wahebuje abagore bose umugisha n’umwana utwite arasingizwa’» (Lk1,28.42). Mu ishapule, mu isengesho rya Ndakuramutsa Mariya dusubiramo kenshi aya magambo meza:«Ndakuramutsa Mariya wuje inema uhorana n’Imana wahebuje abagore bose umugisha na Yezu Umwana wabyaye arasingizwa, Mariya Mutagatifu Mubyeyi w’Imana, urajye udusabira twe abanyabyaha kuri ubu n’igihe tuzapfira».
Iyo tuvuga Rozari tuba duha Bikira Mariya icyubahiro gikomeye. Ni n’isengesho rikomeye rikubiyemo ahanini indamutso n’igisabisho. Iyo ndamutso duheraho tuvuga iryo sengesho ni Ijambo ry’Imana kuko rikubiyemo indamutso ya Malayika, igihe atumwe n’Imana kuri Mariya, n’igihe Mariya agiye gusura Elizabeti. Igisabisho cyo kibanda ku kwemera kwa Kiliziya, mu kubyara umwana w’Imana kwa Bikira Mariya ndetse no kwinginga uwo Mubyeyi w’Imana ngo asabire abana bayo b’abanyabyaha.
Umunsi wa Bikira Mariya Umwamikazi wa Rozari, utwibutsa ko Rozari ari rimwe mu masengesho aturanga, twebwe abakristu gatolika. Ni umurage dukomeyeho, kuko utwibutsa amateka y’ugucungurwa kwacu. Koko rero, igihe tuvuga Rozari, tuba duhamije ko igihe icyaha cyinjiriye mu isi Imana itadutereranye, yatwoherereje umwana wayo Yezu, akora urugendo rwo kudukiza, yigira umuntu mu nda ya Bikira Mariya, arusoza azuka mu bapfuye none akaba aganje mu ijuru aho yagiye kudutegurira ibyicaro (Yh 17, 2).
Icyo tuzirikana:
Ntabwo tuvuga Rozari tugamije gutsinda urugamba rw’abantu ahubwo urugamba turwana n’ikibi, icyaha, urupfu na Shitani biturukaho. Muri Rozari, Bikira Mariya rwose aturonkera imbaraga zo gushegesha Sekinyoma. Kuvuga Rozari ni ukwinjira mu iyobera ryo kurangamira, gushengerera no kumva Yezu Kristu. Kwita ku mirimo isanzwe yo kwita ku bandi no kubagirira akamaro ni byiza ariko kurangamira Yezu Kristu no kumushengerera ni agahebuzo. Iyo tuvuga Rozari duhongerera ibyaha byacu byose n’iby’isi yose.
Bikira Mariya Umwamikazi wa Rozari, nadusabire kandi adukikire dukire icyaha!
Padiri Théoneste NZAYISENGA


text:
NTA GITARE YESU ATABIRINDURA!
IGICE CYO GUSOMA: YOHANA 20:1-18
Ndabasuhuje bene Data bakundwa. Pasika nziza kuri mwese! Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Imana ishimwe kandi kuko twijihije iyi Pasika tubasha guteranira hamwe mu nsengero, ndetse bikaba bigaragara ko icyorezo cya Covid-19 kigenda kigabanuka. Nk’uko nari maze kubikomozaho, uyu munsi hirya no hino ku isi Abakristo turizihiza Pasika, tuzirikana ko Yesu yapfuye agahambwa, akazuka ku wa mbere w'iminsi irindwi, urupfu arutsinze. Abanditsi b’Ubutumwa Bwiza bose (Matayo, Mariko, Luka na Yohana) bavuze inkuru y’izuka rya Yesu, ariko uyu munsi turifashisha Ubutumwa Bwiza uko bwanditswe na Yohana. Turibanda cyane cyane ku murongo wa mbere w’igice cya 20 ugira uti: "Ku wa mbere w'iminsi irindwi, mu rubungabungo hatarabona Mariya Magadalena aza ku gituro, asanga igitare gikuwe ku gituro."
Pasika ni umunsi mukuru ufite inkomoko mu Isezerano rya Kera. Abisirayeli bawizihizaga bibuka uburyo urupfu rwabanyuzeho rurahita rutagize icyo rubatwara kubw'ikimenyetso cy'amaraso y'umwana w'intama yasizwe ku nkomanizo z'imiryango y'inzu zabo (Kuv 12:21-23). Iyo usesenguye neza, usanga Pasika y’Abisirayeli (bonyine) yarasuraga Pasika ya Kristo (kuri bose).
Kuri Pasika ya mbere y’Abisirayeli, bariye umwana w’intama, bawurisha imboga zisharira n’imitsima idasembuye. Bawuriye vuba vuba bahagaze, bakenyeye, bakwese inkweto, bafashe inkoni. Basize amaraso y’uwo mwana w’intama ku nkomanizo z’umuryango. (Kuv 12:1-13 ) Umwana w’intama washushanyaga Yesu-Kristo wabambwe ari umusore uzira inenge-Yesu ni “Umwana w'intama w'Imana.” (Yoh 1:36) Umutsima udasembuye wari umutsima umeze nk’igisheshe, ugasobanura ukuntu Abisirayeli bavuye muri Egiputa huti huti batawuretse ngo ubyimbe. Kuwumanyagura byashushanyaga ko ingoyi zari zibaboshye zacitse bakabona ubwigenge; ariko na none byashushanyaga umubiri wa Kristo uzashinyagurirwa. Imboga zisharira zabibutsaga uburyo ubuzima bwo muri Egiputa bwashariraga; ariko na none zashushanyaga uburyo Kristo azababazwa kubw’ibyaha by’abari mu isi. Kurya bahagaze, bicumbye inkoni, bakwese inkweto byabibutsaga kwitegura urugendo bamaramaje. Ibi ku bakristo bitwibutsa ko turi mu rugendo rugana mu ijuru. Gusiiga amaraso ku nkomanizo no ku ruhamo rw’umuryango byerekana ubushobozi n’uburinzi biterwa no kwizera amaraso Ya Yesu. Umuntu wese wari kumwe n’Abisirayeli akemera ibyabo, yari yemerewe iyo Pasika, uhereye ku bana ukageza kubasaza. Ibi byashushanyaga koYesu azacungura abantu bose.
Uko bigaragara, Pasika si iy’Abisirayeli gusa nk’uko bamwe babyibwira bishuka. Ahubwo Pasika ni ishingiro ry'ubukristo. Iyo Yesu adapfa ngo azuke ibyo tubwiriza byari kuba bishingiye ku busa. Kuri Pasika twibuka imibabaro n’agahinda Yesu yagiriye ku musaraba, ariko na none tukibuka ko Yesu yatsinze urupfu na Satani, akazukana ikuzo n’icyubahiro. Kristo yatsinze urupfu natwe ararudutsindira. Abafite ikimenyetso cy’amaraso ya Yesu, urupfu rw’iteka ruzatunyuraho; ntituzarimbuka ahubwo tuzahabwa ubugingo buhoraho. No mu buzima busanzwe Satani ajya aduteza impfu ariko Yesu akazidutambutsa. Nyamara nubwo twapfa, twapfana ibyiringiro byo kuzongera kubaho. Yesu yaravuze ati “Ni jye kuzuka n'ubugingo, unyizera naho yaba yarapfuye azabaho.” (Yoh 11:25) Urupfu Yesu yaruhinduye iremo ritugeza mu buzima bw’iteka aho tutazongera gupfa ukundi. Burya “urupfu rudukiza urupfu”! Niyo mpamvu Dawidi yavuze ati: “Urupfu rw'abakunzi be, ni urw'igiciro cyinshi mu maso y'Uwiteka.” (Zab 116:15) Abakristo ntidupfa, turasinzira. Igihe nikigera, imbaraga z'Iyazuye Yesu Kristo natwe zizadukangura twinjire mu bugingo bushya. (Abar 8: 11; l Abates 4: 14). Ibi byiringiro bitumara ubwoba bw’urupfu n’imigozi yarwo!
Mu guhimbaza Pasika, Abakristo twese dukwiye kwibuka ko Yesu adusaba gushira ubwoba tukajya kuvuga ubutumwa. Niwo umuhamagaro Yesu yatanze nyuma yo kuzuka: “mwitinya…nimugende mubwire…” (Mat 28:5; 7). Pasika itwigisha ko dukwiye kwamamaza Inkuru Nziza aho guhora mu mu maganya n’ubwoba bw’urupfu, n’ubwo ibintu byaba bitarasobanuka neza ijana ku ijana. Abahisemo Yesu dukwiye kwihatira kuvuga ubutumwa mu butware bwa Yesu tudatinya icyo aricyo cyose. Yesu yatsinze urupfu, afungura imva, abirindura igitare acyicaraho, abasirikare bagwa igihumura. Byashoboka ko muri iyi minsi wiyumva nk’ufungiraniye mu gituro cyangwa se ukaba wumva hari igitare kikuri hejuru. Ndakumenyesha ko nta mva Yesu atafungura; nta n’igitare Yesu atabirindura. Uko Marayika yamanutse hakaba igishyitsi, akabirindura igitare akacyicaraho, niko mu gihe gikwiye azaza akagira ibyo abirindura byari bituremereye. Uko Yesu yazutse niko afite n’ubushobozi bwo kuzura ibyacu byapfuye.
Pasika ni umunsi wo kubyina insinzi. Insinzi twizihiza kuri Pasika irahebuje. Si insinzi y’amatora, si iy’ikipe runaka; ahubwo ni insinzi y’ubuzima ku rupfu. Uyu munsi ni uw’insinzi y’ukuri ku kinyoma, y’urukundo ku rwango, y’ubutwari ku bwoba, y’umucyo ku mwijima, y’ubwigenge ku bucakara. Insinzi ya Yeu ni iyacu twese; bityo tugomba gusangira ibyishimo. Tureke gushakira umuzima mu bapfuye; dusohoke mu mva zacu. Igitare cyakuweho, tugomba kubaho ubuzima bushya muri Kristo Yesu. Tugomba kureka kubaho ubuzima bwo mu mva-tugasohoka mu mva Satani yadufungiraniyemo. Ushobora kuba ufungiye mu mva y’inzangano, amakimbirane, ishyari, inzika zidashira, intonganya mu rugo; etc. Uno munsi izo mva zose Yesu aradusaba kuzisohokamo maze tukazukana nawe.
Dukwiriye kureka kwizihiza Pasika by’umuhango ahubwo tukayizihiza tugera ikirenge mu cya Yesu. Twibuke ibyaranze Pasika ya Kristo. Mbere gato ya Pasika, Yesu yogeje ibirenge by’intumwa ze. (Yoh 13:14) Ibi ni ikimenyetso cyo kubabarira no gukorera abandi. Muri uyu muhango Yesu yigishije ko abantu bose bakwiye kubahana kandi uwifuza kuba ukomeye akaba umugaragu w’abandi. (Mat 20:26-28) Umuhango wo kwizihiza Pasika wabereye mu cyumba cyo hejuru (Luk 22:7-20). Icyo gihe Yesu n’abigishwa be basangiye imigati idasembuwe na divayi. Kuba umugati basangiye utari usembuwe bishushanya ukuri no kutaryarya. Umugati umwe Yesu yamanyaguye n’igikombe kimwe banywereyeho byashushanyaga ko umubiri we n’amaraso ye ari isōoko imwe yo gukiza abanyabyaha. Muri uko gusangira, Yesu ntiyaheje Yuda kandi yari azi neza ko ari umugambanyi. Ibi bitwigisha ko Yesu atigera yirukana abanyabyaha. Ibi rero bitwibutsa ko mu matorero yacu tudakwiye kugira umunyabyaha duheza, cyane cyane mu Ifunguro Ryera, igihe yasobanuriwe neza iby’uwo muhango kandi akemera kuwubamo. Yesu ni Umukiza w’abantu bose! Ndetse no muri Pasika y’Abisirayeli, umuntu wabaga yahumanye ntibyamubuzaga kuyijyamo (Kub 9:10; 2 Ngom 30:17).
Bavandimwe muri Kristo Yesu, kuri iyi Pasika, dusabe Yesu adushoboze gusohoka mu mva zose twaba dufungiranyemo. Tumusabe aduhe imbaraga maze tubashe gucagagura ingoyi zose zituboshye, tuzukane nawe, tuzabane ubuziraherezo mu bwami bwo mu ijuru. Amena!
Ndangije ngushimira ko wafashe umwanya wo gusoma ubu butumwa. Nubishobora ubusangize abandi kuko nabo bakeneye Ijambo ry’Imana. Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Tariki ya 17/04/2022
Arch. SEHORANA Joseph
C/o EAR/Diocese Shyogwe
Add a comment


text:
ubuziranenge bwiza 14 cm CERAMIC TILE gusudira igice cya diyama ikata ibyuma diamant yabonye icyuma
Ibisobanuro birambuye
Ibiranga ibicuruzwa
Ni izihe nyungu za diyama zometseho ibyuma?
Gukata neza kwa diyama yasizwe nicyuma ni kinini cyane;diyama ihujwe na matrix, kandi ntabwo byoroshye kugwa mugihe cyakazi;ubukana buri hejuru, gukata biragororotse, guca umuvuduko birihuta, kandi ukuboko kumva biroroshye;
Umwanya wa chip ni munini, kandi hejuru ya abrasive ibice byahagaritswe kandi ntibyoroshye gutakaza ubushobozi bwo gusya.
.: Ibikoresho byiza: Dukoresha Ibikoresho Byiza Kuva Isi Yose.
.
.
.: Icyemezo cya serivisi Sat Guhazwa kwawe nugukurikirana
Ibiranga Brazed Diamond Yabonye Blade
Impande ya diyama irashobora kuba 2/3 by'uburebure bwa diyama, bityo rero gusya ni byinshi, kandi ni byiza gusya imyanda yo gusya, kandi ibice byo gukuramo ibice ntibyoroshye gutakaza ubushobozi bwo gusya kubera gufunga;kubera inkombe ndende ya diyama
Chip nini ifata umwanya, imbaraga zihuza hagati ya diyama na matrix, diyama ntabwo byoroshye kugwa: Gukata diyama yibiti bikwiranye no gukata ceramic yumye, amabuye ya microcrystalline, amabuye yubukorikori, marble, nibindi.
Icyitonderwa: Ibisobanuro byihariye birashobora gutegurwa


text:
Mu gihe abayobozi b’amatorero barimo kwiga umurongo ngenderwaho wa Guverinoma, bagashakisha uburyo umutekano wabo wo gufungura amatorero yabo kugira ngo basenge ku mugaragaro , barasabwa kwitegura guhangana n’ingaruka zirambye z’icyorezo ku baturage bakennye cyane mu gihugu.
Ingaruka ku baturage bo mu mijyi no mu cyaro bitewe n’uko batakaje imirimo ndetse n’imibereho ikabangamirwa n’icyorezo cya covid-19. Abakene kurusha abandi mu muryango mugari bakwiye kwibandwaho cyane bagafashwa.
Amatorero arashishikarizwa kugira icyo akora mu rwego rwo guhashya ingaruka mbi zatewe na coronavirus bakora imishinga myiza igamije guteza imbere imibereho myiza y’abaturage.
Umuyobozi mukuru Emma Revie yahamagariye abayobozi b’amatorero kuganira n’amatorero yabo ku bijyanye n’ubutabera n’impuhwe no guharanira guhashya intandaro y’ubukene.
Avugira ku rubuga rwa interineti rwa Sosiyete ya Bibiliya yashishikarije abayobozi b’amatorero kurushaho kuvugana n’amatorero yabo ku bijyanye n’uko Imana yita ku butabera n’impuhwe ziranga imiterere ya sosiyete yacu: uburyo gahunda yacu y’inyungu ikora, uko ubukungu bwacu bukora, uko abantu bakora ndetse n’urwego rw’umushahara.
Revie Yashimye uruhare rukomeye amatorero yagize mu kuyobora amabanki y’ibiribwa maze abwira amatorero ati " dukwiye gushaka ubwenge tukagira icyo dukora gifatika hagamijwe kuzana impinduka nziza".
Yakomeje agira ati:" Tutitaye kuri ibyo bintu, umuhengeri w’ubukene wazaba mwinshi cyane kandi ufite imbaraga ku buryo tutashobora kubyakira kandi twabona abandi bantu benshi bibasirwa n’ubukene mu Bwongereza".
Ku rubuga rwa interineti, Umuryango wa Bibiliya wasohoye ubushakashatsi bwerekana ko abayobozi b’amatorero bategereje ko hongerwa amabanki y’ibiribwa, guhashya ubukene, gutabara abafite ibibazo byo mu mutwe, ubufasha bw’ababuze ababo, ubujyanama mu mibanire, ndetse n’amasomo amenyesha abantu kwizera kwa gikristo.
Umwepiskopi wa Tonbridge Simon Burton-Jones yabwiye urubuga rw’itorero ry’Ubwongereza muri Gicurasi ko iki cyorezo kizatera kwiyongera k’ umubare w’abantu ku bazakora akazi kenshi kugirango babeho.
Umwepiskopi yavuze ko amakimbirane azagenda yiyongera hagati y’ibisekuru, mu gihe kizaza kuko ku rubyiruko rwinshi rwatakaje akazi, ndetse n’ababa mu mazu akodeshwa adafite umutekano.
Raporo ya Theos Think Tank ku Idini rya Londres yasohotse mu cyumweru gishize ivuga ko, nubwo abanyapolitiki n’abayobozi ba leta begera imiryango y’idini mu bihe bikomeye, usanga birengagiza ibikorwa by’imiryango y’abizera.
Raporo yerekanye ko abayobozi ba Londres n’abashinzwe politiki bagomba kwita cyane ku Madini ndetse n’uruhare rwabo mu gutanga imibereho myiza mu murwa mukuru.
Abatanze ibiganiro muri uyu muhango barimo Depite Lewisham, Depite Janet Daby, bahamagariye amadini kurushaho kugira uruhare muri politiki, ndetse n’abanyapolitiki bakumva neza uruhare amadini yagize mu buzima bw’umurwa mukuru.
Source: www.christiantoday.com
[email protected]


text:
Abahinzi bato bavuga ko ibihingwa ngandurarugo bititaweho cyane muri politiki y’ubuhinzi ivuguruye (PSTA4), kandi ari byo bituma ibyo kurya mu ngo nyinshi biboneka, bityo bagasanga atari byiza guhingira isoko ko ahubwo byaba ugusagurira isoko abahinzi bamaze kwihaza.
Ibi byavugiwe mu bitekerezo by’abahinzi bato kuri uyu wa Kane tariki 30 Ugushyingo, mu nama yateguwe n’ikigo mpuzabikorwa mu bushakashatsi n’iterambere ( ACORD Rwanda).
Ifoto: Habimana C.
Minani Emmanuel, umukozi w’Akarere ka Bugesera ushinzwe ubutaka mu murenge wa Juru avuga ko nawe abona hari ibitaranozwa, yagize ati “Usanga ubuhinzi ngandurarugo butaritabwaho ku rugero ruhagije kuko niba hari gahunda za Leta zivuga ku kwihaza mu biribwa ariko ugasanga mu murenge cyangwa mu karere hakiri abana bafite imirire mibi, byerekana ko bitaragera ku kigero gishimishije”.
Akomeza agira ati "Hakwitabwa cyane ku gishushanyo mbonera cy’imikoreshereze y’ubutaka kuko aho usanga hakwiye kuba hakwera imyaka itunga abantu ari ho hubakwa cyane amazu bitewe na gahunda z’iterambere ry’igihugu. Ikindi umuturage akwiye kwegerwa cyane n’ubuyobozi kugirango agaragarizwe akamaro k’iyi politiki nshya y’ubuhinzi kugirango abashe kubona umusaruro uhagije."
Iki gikorwa kitabiriwe n’abahinzi bato (Ifoto: Habimana C.)
Nyiramugwera Immaculee, umuturage w’i Busogo mu karere ka Musanze avuga ko hari n’imbogamizi ku guhinga igihingwa kimwe, ati “Uhinga ibigori ugategereza amezi ane kugirango abana barye, turifuza ko Minisiteri yakongera ikamanuka ikumva ibyifuzo by’abahinzi batoya, ikaba yakumva niba kubera agasambu gato umuturage afite atagahingamo ikintu kimwe ahubwo yatera umurngo wenda w’ibigori undi murongo akawuteramo nk’ibishyimbo.”
Munyentwari Francois, umuyobozi mukuru wa ACORD Rwanda avuga ko iki gikorwa cyari kigamije gutanga ibitekerezo by’abahinzi bato kandi bizeye ko Minisiteri y’ubuhinzi n’ubworozi izabyongera muri iyi Politiki y’ubuhinzi irimo kunozwa, yagize ati "Twahamagaye MINAGRI ngo tuyigezeho ibyifuzo by’abahinzi bato mu gutegura gahunda y’ubuhinzi, hari ibyifuzo bifatika birimo uruhare rwa bo mu byemezo bifatwa muri gahunda z’ubuhinzi, abahinzi bato bifuza ko nabyo byahabwa umwanya kuko nibyo bakuraho ibidutunga mu ngo zacu, tureke kuvuga gusa guhingira amasoko ahubwo tuvuge gusagurira amasoko."
Munyentwari ageza ku bahurijwe i Kigali ibyifuzo byatanzwe n’abandi bahinzi (Ifoto: Habimana C.)
Agendeye ku bitekerezo ACORD yakusanyije mu bahinzi bato mu biganiro yagiranye nabo mu turere dutandukanye, Munyentwari yagize ati "Hari ibiri mu nyungu z’abahinzi bato bituma ibiribwa biboneka mu ngo basaba ko byashyirwamo ingufu kurushaho, cyane cyane ko igenamigambi rihari rigambiriye guhinga ujyana ku isoko, guhinga twongera ibyo twohereza hanze kugirango twongere ubukungu. Ibihingwa ngandurarugo ntago byatekerejweho cyane, ikindi ni imikoreshereze y’ubutaka, nko kubungabunga inkuka z’imigezi n’ibiyaga, abahinzi barashaka kwegera amazi aho kuyahunga, aho kugirango batere imigano gusa ahubwo banatere ibihingwa ngandurarugo. Hari igitekerezo cyo kwegurira ubuhinzi abikorera, abahinzi bagashaka ko ahubwo nabo bahabwa ubushobozi bakaba abikorera."
Semwaga Octave, umuyobozi ushinzwe gahunda z’ubuhinzi muri Minisiteri y’ubuhinzi n’ubworozi (MINAGRI), avuga ko gahunda yo guhinga igihingwa kimwe abahinzi bakwiye kugisobanukirwa, kuko niba ugihinze kikaguha umusaruro kiguha amafaranga ukabona n’ibindi.
Ku bijyanye no guhingira amasoko avuga ko hataba havugwa amasoko ya kure gusa kuko harimo n’amasoko yo mu karere u Rwanda ruherereyemo ndetse n’ayo imbere mu gihugu.
Gahunda y’ivugururabuhinzi ya 4 ya Leta y’u Rwanda yateguwe ku bufatanye n’inzobere z’Ishami ry’Umuryango w’Abibumbye ryita ku buhinzi n’ibiribwa, (FAO) ku nkunga y’amafaranga y’umuryango w’ubumwe bw’uburayi (EU), iyi gahunda irimo inkingi enye zirimo Ubushakashatsi, Kongera umusaruro, Kubonera umusaruro amasoko ndetse no gukomeza urwego rw’ubuhinzi no gufasha abikorera gushora imari mu buhizi, ikaba yitezweho kuzahanga imirimo mishya ndetse ikagabanya n’ubukene bukava kuri 39% nk’uko bimeze ubu bukagera nibura kuri 15% mu myaka 6 iri imbere.


text:
>> Inyigisho
Inyigisho yo ku cyumweru, icyumweru cya 30 Gisanzwe, C
- Isomo 1 : Sir 35,12-14.16-18
- Isomo 2 : 2Tim 4, 6-8.16-18
- Ivanjili : Lk 18,9-14
Bakristu bavandimwe, ku cyumweru gishize twumvise inyigisho za Yezu zitugira inama yo gusaba tutarambirwa. Kuri iki cyumweru araduhamagarira gusaba twiyoroheje. Nikoko uwerekanye ubukene bwe abona umukiro. Kuko Nyagasani ariwe mucamanza utabera, ntiyirengagiza cyangwa ngo yime amatwi abamutakambiye : abakene, abarengana, imfubyi, abapfakazi, abarwayi, abanzwe kubera impamvu zitandukanye ; abo bose Nyagasani abatega amatwi akabumva. Kuko ‘ukorera Uhoraho uko abishaka, arashimwa, kandi isengesho rye rigera mu bushorishori bw’ijuru. Isengesho ry’uwicisha bugufi ricengera mu bicu’. (Sir 35, 16-17). Yezu yabigarutseho atubwira ko uwerekanye indwara n’ingeso zamurembeje nk’uriya mupubulikani (umusoresha), aba atabaje imbabazi z’Imana ; naho usaba yirata nk’uriya mufarizayi atahana ubusa, agataha amara masa. Nyamara ikuzo ry’umuntu ni ubusa ! Ni Nyagasani ukwiye gukuzwa naho twe tugaca bugufi. Niyo mpamvu uwikuza wese azacishwa bugufi, naho uwicisha bugufi akazakuzwa. Na Pawulo intumwa aduha urugero rwo gusaba twiyoroheje : ntiyatsindiye ikamba ry’abatsinze, ahubwo ni Nyagasani uzarimuha nyuma yo gukora ugushaka kw’Imana. Nibyo koko ushaka kurengerwa n’amaboko y’Uhoraho ntavuga nk’uburana ibyo yakoze, ahubwo yigaragaza nk’umukene usaba gufashwa !
Kumenya gusaba igikwiye mu isengesho dukora twicishije bugufi, nibyo bituma turonka.
Ngiki igitekerezo cy’iremezo kibumbye aya masomo matagatifu uko ari atatu Kiliziya Umubyeyi wacu yaduteguriye kuri iki cyumweru.
Nyuma yo kumva umugani w’umucamanza n’umupfakazi Yezu yaduciriye ku cyumweru gishize, yongeye kuducira undi w’umufarizayi n’umusoresha. Uyu mugani arawucira uwo ariwe wese wibwira ko ari intungane agasuzugura abandi bose mbese nk’uyu mufarizayi. Ngaho nawe iyumvire iri sengesho uyu mufarizayi atura Imana : Mana ndagushimira ko ntameze nk’abandi bantu b’ibisambo, b’abasambanyi, b’abahemu, b’abirasi mbese nk’uriya musoresha mbona wihaye kuza kwanduza ingoro yawe ngo aje gusenga ! Mbese bavandimwe, ninde muzindutsi wa kare watashye kumutima w’undi ? Ntimuzi se ko kami ka muntu ari umutima we ! Nikoko agahwa kari kuwundi karahandurika, kandi ngo biroroshye kubona umugogo wo mu jisho rya mugenzi wawe ariko bikagora kubona uri mu ryawe ! Yezu niwe utubwira ati banza witokore wowe ubwawe mbere yo gutokora abandi.
Burya nta gisebe kibi kibaho nko kuvugwa aho unyuze hose bagushimanira inzara. Mbere yo kuvuga abandi nabi twabanje tukiyumvisha uko tumera iyo batuvuze! Kuvuga abandi biratubangukira kandi bikadushimisha, ariko kuvugwa bikatubabaza cyane. Nuko rero icyo utifuza ko abandi bakugirira nawe ntukajye ukibagirira. Kuvugwa ubeshyerwa biravuna kubyakira kandi bikagora kwisobanura. Hari bamwe bahita barira, abandi bagaceceka kubera ikiniga. Hari abihutira kurwana kubera umujinya, mu gihe abandi bo bisobanura ariko bikaba iby’ubusa. Nyamara Yezu mu bubabare bwe no mugutotezwa kwe aduha urugero rwiza dukwiye gukurikiza igihe batuvuze nabi batubeshyera. Ntawe yabwiye nabi nta n’uwo yigeze akabukira cyangwa ngo akangare, ntawe yigeze aterana nawe amagambo. Baramubeshyeye karahava ariko aricecekera, aratukwa ntiyasubiza igitutsi na kimwe ; ahubwo we arushaho kwiragiza Umucamanza w’intabera (1Pet 2, 19-24). Natwe rero tujye twumva ko hari umucamanza utabera kandi utakwemera ko turenganywa.
Nyagasani ntiyanga umunyabyaha ahubwo yanga icyaha. Natwe iyo dusenga, dushobora kwitwara nk’uriya mufarizayi, tukaba twacira abandi imanza tuti : Nyagasani ndagushimira ko nubaha amategeko yawe nkaba ntameze nk’uriya mbona upfukamye mu kiliziya. We byararangiye, ntagaruriro : Ni agakene nyakujya, ni umusinzi kabuhariwe, ni umusambanyi ruharwa, ni umupagani, ntatanga ituro, sindabona yigomwa mu gisibo,…
Mbese mbere yo kuvuga aba bose, ni iyihe nama tuba twabagiriye ? Gutaranga umuvandimwe si byiza kandi siwo muti! Dukwiye kubegera tukabagira inama, tukabakosora, tukabasabira aho kubaseka no kubaryanira inzara, kugira ngo bashobore guhinduka nabo bamenye Imana.
Nikoko nta cyaha Nyagasani atababarira, upfa gusa kwishinja ubikuye ku mutima kandi utaryarya.
Twumvise ukuntu uriya musoresha yihagarariye kure cyane atinya no kubura amaso kubera uburemere bw’ibyaha yakoze. Aragira ati: Mana yanjye mbabarira jyewe w’umunyabyaha ! Kwemera icyaha ukagisabira imbabazi nta buryarya, urababarirwa rwose ! Ku musaraba cya gisambo hari umuntu wakirushaga ibyaha? Ariko se nti kicishije bugufi, kigasaba imbabazi maze kigataha ijuru!!! Pawulo witwaga SAWULI hari umuntu wamurushaga kugirira nabi abantu abatoteza akanabica abaziza izina rya Yezu? Ariko se ntiyisubiyeho agahinduka maze imbaraga yakoresheje arwanya abakristu akaba ari nazo akoresha yubaka Kiliziya? Kuki se n’undi wese wisubiyeho akicisha bugufi agasaba imbabazi kumakosa ye atababarirwa?
Natwe ubwacu aya masomo aradukangurira gusaba igikwiye tukareka gukinisha Imana mu isengesho. Nitwisabire natwe ubwacu kugira ngo tutagwa mu mutego wo kunegura abandi ahubwo tubature Imana kugira ngo bashobore kureka ingeso mbi zibatandukanya n’Imana.
Nk’umugambi rero bakristu bavandimwe:
Nidusabe igikwiye kidufitiye akamaro kandi kikakagirira n’abandi.
Niduce ukubiri n’ubwirasi butuma twiyumvisha ko twe tudacumura.
Nitureke gucira abandi imanza twe twiyita intungane.
Niduharanire kwiyoroshya dusaba Imana imbabazi.
Nitwiringire impuhwe z’Imana izatubabarira.
Mbaragije Umubyeyi Bikira Mariya Umwamikazi wa Kibeho.
Byanditswe : 2015-09-20 15:26:58
Uwabitangaje : Diocese Byumba


text:
Imibare y’abana bari bafite ikibazo cy’igwingira mu myaka 6 ishize yerekana ko mu Karere kose yavuye kuri iki gipimo cya 51,8% igabanuka kuri uru rwego, bitewe na gahunda zitandukanye Ubuyobozi bw’Akarere bwashyizemo.
Ubuyobozi buvuga ko muri buri Mudugudu hashyizweno Ingo 3 mbonezamikurire y’abana bato, n’uturima tw’igikoni hagamijwe kugira ngo abazirererwamo babashe kubona indyo yuzuye kuri buri Muryango.
Umuyobozi w’Ishami ry’Ubuzima mu Karere ka Nyamagabe Twagiramungu Gentil Vénuste ati ”Dufite Ingo mbonezamikurire 1532 mu rwego rw’Akarere kacu.”
Twagiramungu avuga ko izo ngo bafite zihagije kugeza ubu, gusa akavuga ko zishobora kwiyongera bitewe n’umubare urenzeho w’abashaka kuzijyamo.
Uhagarariye Urubyiruko rw’abakorerabushake mu Murenge wa Kibilizi, Bikorimana Jean Bosco avuga ko babanje kubakira abatishoboye, imirima y’ibikoni, ubwiherero , inzego z’ibanze zikabifashisha mu bukangurambaga bwo kwigisha abo baturage gukoresha neza amata ya Shisha kibondo kuko hari abayagurishaga aho kuyaha abana.
Ati ”Guhera muri iyo myaka yashize, twasuraga buri rugo rufite umwana wagwingiye tukareba niba ibyo tumwigisha abikora neza.”
Yavuze ko ku bafite Inka, harebwaga niba amata bakamira abana yose bayabaha, uyu mukorerabushake akemeza ko inyigisho batanze bafatanyije n’ubuyobozi zatanze umusaruro mwiza.
Umuhuzabikorwa w’Urugo mbonezamikurire mu Murenge wa Kibilizi Mukanoheli Esther yavuze ko mu bana 140 bafite, nta numwe ugaragaraho ikibazo cy’igwingira.
Mukanoheli yavuze ko mu mwaka wa 2015 batangiza urugo mbonezamikurire bari bafite abana bagwingiye, ubwitabire butuma iki kibazo kigabanuka mu buryo bugaragara.
Ikigo cy’Igihugu gishinzwe Ubuzima (RBC) cyateguye ubukangurambaga mu Turere twa Nyamagabe, Rusizi, na Karongi. Iyi gahunda irebwa hifashishijwe ibitangazamakuru bitandukanye harebwa uburyo ababyeyi baboneza urubyaro, isuku n’isukura, imirire ndetse no kureba aho ikibazo cyo kurwanya igwingira mu bana bari munsi y’imyaka 5 kigeze.


text:
Habwa impundu! Wafashe icyemezo cyatumye ubuzima buhinduka. Ushobobora kuba wibaza uti “nkore iki? Natangira nte urugendo mfatanije n’Imana?” Ingingo eshanu zikurikira zirakwereka inzira Bibiliya ikuyobora.
1. Banza wibaze niba wumva icyo agakiza ari cyo.
1Yohani 5:13 aragira ati,’ Ibyo byose nabandikiye ni ukugira ngo mwebwe, abemera Umwana w’Imana, mumenye ko mufite ubugingo buhoraho.’ Imana ishaka ko tumenya icyo agakiza ari cyo. Imana ishaka ko tugira icyizere cyo kumva neza ko twakiriye agakiza. Muri make, reka turebere hamwe ingingo z’ingenzi zigize agakiza.
(a)Twese twaracumuye. Twese twakoze ibintu bidashimisha Imana (Abanyaroma 3:23).
(b)Kubera ibyaha twakoze, igihano kidukwiye ni ugucibwa n’Imana(Abanyaroma 6:23).
(c)Yesu yapfiriye ku musaraba kugira ngo yishyure icyiru cy’ibyaha byacu (Abanyaroma 5:8; 2 Abanyakorenti 5:21). Yesu yapfuye mu kigwi cyacu, ahabwa igihano cyari cyaratugenewe. Izuka rye ryemeza ko urupfu rwe ari icyiru gihagije cyishyuye ibyaha byacu.
(d)Imana itanga imbabazi zayo ku bantu bose bemera Yesu-kandi bakagira icyizere ko urupfu rwe ari icyiru cy’ibyaha byacu(Yohani 3:16; Abanyaroma 8:1).
Ubwo ni bwo butumwa bw’agakiza! Niba wemera ko Yesu ari Umucunguzi wawe! Urakijijwe! Ibyaha byawe byose birababariwe, kandi Imana igusezeranije kutazigera ikuva iruhande cyangwa ngo igutererane (Abanyaroma 8:38-39; Matayo 28:20). Wibuke iteka ko agakiza kawe kadashobora guhungabana muri Yesu Kristo(Yohani 10:28-29). Niba ufitiye icyizere Yesu Kristo akaba ari we mucunguzi wawe wenyine, wizere nta shiti kuzabana n’Imana ubuzira herezo mu ijuru!
2. Hitamo itorero ryigisha Bibiliya.
Ntugakeke ko itorero ari inyubako nziza. Ahubwo ni abantu musengana Ni ngombwa cyane ko abemera Yesu Kristo bungurana ubumenyi hagati yabo. Niyo ntego ya mbere y’itorero. Niba waramaze kwemera Yesu Kristo. Turagushishikariza guhitamo itorero ryemera rikanigisha Bibiliya mu karere utuyemo ukavugana na Pastori. Umumenyeshe ukwemera gushya muri Yesu Kristo umaze kuronka.
Indi ntego ikurikira y’itorero ni ukwigisha Bibiliya. Ushobora kwiga uko bakurikiza amabwiriza y’Imana mu buzima bwawe. Kumva neza Bibiliya niyo nkingi ikomeye yo kubaho ugahirwa kandi ugakomera mu buzima bwa gikristo. 2 Timote 3:16-17 agira ati,’ Ikitwa igitabo cyose cyahumekewemo n’Imana kandi gifite akamaro mu kwigisha, no kuvuguruza ubuyobe, gukosora no gutoza umuntu iby’ubutungane, bityo umuntu w’Imana wese akabasha kuba igihame kandi akabona intwaro zimufasha gukora icyiza cyose.’
Intego ya gatatu y’itorero ni ukuramya Imana. Kuramya Imana ni ukuyishimira ibyiza idukorera! Imana yaraducunguye. Imana iradukunda. Imana itwitaho. Imana itwereka inzira ikatuyobora. Kuki rero tutayishimira? Imana ni nyirubutungane, inyakuri, nyir’imbabazi, nyir’ubwiza buhebuje.
Mu Ibyahishuwe 4:11 hagira hati,’ Nyagasani Mana yacu, ukwiriye guhabwa ikuzo uri nyir’ububasha, kuko waremye ibintu byose kandi ukoresheje ugushaka kwawe byose byararemwe kandi bihabwa kubaho.’
3. Shaka umwanya buri munsi uwugenere Imana.
Ni ngombwa cyane kuri twe kubasha kubona akanya ugenera Imana buri munsi. Bamwe bita ako kanya ‘igihe cy’umwiherero.’ Abandi bakakita’ kuganira n’Imana,’ kuko ni igihe ubwacu twishyira imbere y’Imana. Bamwe usanga bashaka akanya mu gitondo, abandi bakaba bahitamo umugoroba. Icyangombwa si izina uha icyo gihe cyangwa igice cy’umunsi ugifatira. Icyingenzi ni ukuba ufite akamenyero ko kugira igihe ugenera Imana.
Ni iki dukora rero muri icyo gihe tumarana n’Imana?
(a) Isengesho. Isengesho ni ikiganiro tugirana n’Imana. kubwira Imana ibikuri ku mutima hamwe n’ibibazo ufite. Gusaba Imana kuguha ubushishozi no kukuyobora. Gusaba Imana kuguha ibyo ukeneye. Kubwira Imana uburyo uyikunda n’ukuntu wishimira ibyiza igukorera. Ngibyo ibiranga isengesho
(b) Gusoma Bibiliya. Kunganira amasomo ya Bibiliya twigishwa mu rusengero, ayo twigishwa mu materaniro yo ku cyumweru, n’ahandi hose twigishirizwa Bibiliya -buri wese akeneye gusoma Bibiliya ku giti cye. Bibiliya ikubiyemo byinshi umuntu akeneye kumenya kugira ngo ubuzima bwa gikristo bumutunganire. Ikubiyemo urumuri rw’Imana rutuyobora mu gufata ibyemezo mu ubushishozi, tukabasha kumenya icyo Imana ishaka, uko tuyobora abandi, n’ukuntu dutera imbere mu kwemera. Bibiliya ni ijambo Imana itubwira. Bibiliya ni igitabo cy’Imana gikubiyemo amabwiriza n’inyigisho , kitwereka uko tugomba kubaho mu buzima ku buryo tuyinogera kandi natwe tukanyurwa.
4. Kugirana umubano mwiza n’abantu bashobora kugufasha mu kwemera.
1 Abanyakorinti 15:33 bagira bati,’ Ntimukishuke:’kubana n’ababi byonona imigenzo myiza.”
Bibiliya irimo byinshi bituburira ku byerekeye kwanduzwa ingeso mbi n’abantu babi. Gutindana na bamwe biyemeje kwishora mu bikorwa byuzuye ibyaha bizadutera gushukwa. Bamwe twirirwana bazadusiga imico yabo. Niyo mpamvu ari ikintu cyangombwa kugendana n’abantu bakunda Imana bakaba barayiyeguriye.
Gerageza guhitamo inshuti imwe cyangwa ebyiri, waba se uzivanye mu bo musengana, bashobora kugufasha kandi bakagutera imbaraga. (Abahebureyi 3:13; 10:24). Saba inshuti yawe kukwibutsa kubahiriza isaha yo kwiherera , iyo gukora ibikorwa bisanzwe, no kugufasha mu rugendo urimo rugana Imana. Ubasabe niba nawe utabafasha muri iyo gahunda. Ariko ibyo ntibisobanura ko ugomba gutandukana n’inshuti zawe zitaremera ko Nyagasani Yesu ari umucunguzi. Uzakomeze kubabera inshuti no kubakunda. Gusa bagomba kumenya ko mu buzima bwawe hari icyo Yesu yahinduye kandi ko hari ibyo wakoraga udashobora kongera gukora Saba Imana iguhe uburyo bwo gusangiza inshuti zawe Yesu.
5. Batizwa.
Abantu benshi ntibasobanukirwa icyo kubatizwa bivuga. Ijambo’ kubatizwa’ risobanura gusenderwa ho n’amazi. Umubatizo ni uburyo Bibiliya ikoresha mu ruhame ngo ibwire abandi ukwemera gushya kwawe muri Kristo ko kandi wafashe umugambi wo kumukurikira. Igikorwa cyo gusenderwa ho n’amazi gishushanya kujyana mu mva na Kristo. Igikorwa cyo kuburuka mu mazi cyo kikaba ishusho y’izuka rya Kristo. Kubatizwa ni ugusa na Yesu mu rupfu rwe, mu kujyanwa mu mva, no mu izuka rye(Abanyaroma 6:3-4).
Umubatizo siwo ukurokora. Umubatizo siwo ukuhagira ibyaha. Umubatizo ni intera uba uteye mu kuyoboka, kugaragariza mu ruhame ukwemera muri Kristo ugamije ikintu kimwe : gukizwa. Umubatizo ni ingenzi kuko ni intera uba uteye mu kuyoboka-ukavugira mu ruhame ko wemera Kristo kandi no ko umukomeye ho. Niba wumva witeguye kubatizwa bibwire Pastori.0


text:
Ikigo Kepler kivuga ko izi mpamyabumenyi zizahesha aba banyeshuri akazi byihuse, bitewe n’ireme ry’uburezi riri ku rwego mpuzamahanga ritangwa na Kaminuza ya Southern New Hampshire.
Iki kigo gifata abanyeshuri barangije amashuri yisumbuye bakomoka ahanini mu miryango itishoboye barimo impunzi, abasigajwe inyuma n’amateka ndetse n’abafite ubumuga babonye amanota meza mu bizamini bya Leta.
Icyakora kugira ngo haboneke umubare wifuzwa ujyanye n’ubushobozi bw’Ikigo, abemewe na Kepler bongera gukora ibizamini by’ijonjora bifasha gutoranyamo abarenga 150 buri mwaka.
Uwemerewe kwiga muri Kepler imwigisha atanga ibihumbi 100Frw yo kwitunga (buruse), hanyuma amafaranga y’ishuri akazayishyura arangije kwiga ndetse yarabonye akazi.
Abishyurirwa na Kepler amafaranga yo kwitunga ku Ishuri ni abadafite ubushobozi na buke mu miryango hamwe n’abafite ubumuga.
Kepler ivuga ko abarangiza kuyigamo barenga 90%, bajya babona akazi kabahesha umushahara batararenza amezi atandatu bavuye ku ntebe y’ishuri.
Abenshi ndetse ngo babona akazi bakiri mu Ishuri nk’uko byatanzwemo ubuhamya na Charles Habonimana, kuri ubu uyobora Ikigo gishinzwe imicungire y’Ibibuga by’Indege mu Rwanda (RAC).
Habonimana unayobora Umuryango w’Abarangije kwiga muri Kepler, avuga ko batangiye urugendo rwo kwiyubaka bavuye kuri zero ariko ngo bose bageze ku bikorwa by’ubutwari (from zero to hero).
Habonimana imbere y’abanyeshuri bo muri Kepler babonye impamyabumenyi, yagize ati "Ni ubwa mbere ku Isi numvise abantu barimo guhabwa impamyabumenyi ariko banafite akazi."
Uwitwa Angelique Utamuriza wari mu bahawe impamyabumenyi, mu by’itumanaho rijyanye n’ubucuruzi, avuga ko bize mu buryo butari ubw’amagambo gusa, ahubwo ko bahera mu mwaka wa mbere bitoza gukora.
Umuyobozi wungirije ushinzwe Amasomo n’Ubushakashatsi muri Kepler, Jean Pierre Mutambarungu, akomeza asobanura ko impamvu abanyeshuri ba Kepler bihutira kubona umurimo ari uko biga bameze nk’abigana ubuzima bwo hanze mu Banyarwanda aho bazakorera.
Ati "Babanza kujya gukora bakagerageza, noneho bakagaruka tukareba ibibura, hanyuma bwa bumenyi tubahaye bakabusubiranaho bugatanga umusaruro."
Kuva muri 2013 ubwo Kepler yashingwaga kugeza ubu abamaze kuhigira amasomo y’igihe gito n’ikirekire baragera ku 3,050, intego ikaba ari iyo gufasha abarenga 25,000 kugera mu mwaka wa 2026.
Ubutumwa bw’Abayobozi ubwo hatangwaga impamyabumenyi z’icyiciro cya kabiri cya Kaminuza
Minisitiri w’Ikoranabuhanga na Inovasiyo, Paula Ingabire wari umushyitsi Mukuru yahaye inshingano abarangije kwiga muri Kepler, zo guteza imbere imiryango yabo, Ikigo bizemo ndetse n’Igihugu muri rusange, bifashishije ubumenyi n’uburere bahawe.
Minisitiri Ingabire yakomeje agira ati "Turizeza inkunga ya Leta y’u Rwanda yo kuzakomeza gufasha kwaguka no gukura kw’iki kigo(Kepler) uko tubishoboye kose."
Visi Perezida wa Kaminuza ya Southern New Hampshire University (SNHU), ari yo itanga amasomo kuri Kepler, Rachael Sears arizeza abarangije kwiga muri icyo kigo ejo hazaza heza, n’ubwo ngo Isi ikomeje guhinduka umunsi ku wundi.
Sears ati "Isi dutuyemo none itandukanye n’Isi y’igihe mwatangiraga kwiga muri SNHU, kandi izakomeza guhinduka uko imyaka ishira, mugomba kuvana imbaraga mu byo mwize kandi mwagezeho, kandi muzakomeza kwereka Isi ko mushoboye.
Umuyobozi Mukuru wa Kepler(Vice Chancellor), Prof Baylie Damtie Yeshita we yibutsa abarangije kwiga, ko guca bugufi no gutega amatwi ari intwaro izabafasha hanze mu kazi.
Umukuru w’Inama y’Ubuyobozi ya Kepler, Oliver Sabot ashimira ubufatanye bwa Kepler na Kaminuza ya SNHU ndetse n’Umuryango Global Education Movement (GEM) uhesha abanyeshuri ba Kepler impamyabumenyi zo muri Leta zunze Ubumwe za Amerika.
Reba ibindi muri iyi video: